Pacijenti u Opštoj bolnici uglavnom sa teškom kliničkom slikom – GM Press\ndr Predrag Šutić, direktor Opšte bolnice G.Milanovac\nPoslednjih 10 dana u Opštoj bolnici u Gornjem Milanovcu ponovo je zabeležen porast broja hospitalizovanih inficiranih korona virusom i uglavnom su u pitanju pacijenti sa teškom kliničkom slikom.\nNa lečenju u Opštoj bolnici trenutno su smeštena 52 pacijenta. U poslednja 24 sata na lečenje je primljeno 5 , 1 lice je otpušteno na kućno a jedno je preminulo. 2 Pacijenta su i dalje na kiseoničkoj high flow terapiji. Kod jednog je primetno poboljšanje stanje i smanjuje se količina kiseonika koja je uključena u okviru terapije. Na Grudnom odeljenju smešteno je 20 a na Internom i Neuruloškom po 16 pacijenata.\n-Zbog popunjesti kapaciteta u Batajnici, poslednjih dana pacijenti se upućiju u Covid bolnicu u Kruševcu. Poslednja dva transporta su obavljena u nedelju a u pitanju su pacijenti 1966. i 1991. Godište. Trenutno se na bolničkom lečenju uglavnom nalaze starije osobe sa teškom kliničkom slikom ali ima i mlađih lica. Skoro 95% pacijenata je sa obostranom upalom pluća, a na Odeljenje su smešteni nakon 10-15 dana lečenja i kontrola preko Covid ambulante – kaže dr Predrag Šutić, direktor Bolnice. Prema njegovim rečima od ukupnog broja hospitalizovanih vakcinisano je pet pacijenata, od kojih je troje primilo obe doze i niko od njih nema težu kliničku sliku.\nImajući u vidu da su pacijenti uglavnom članovi porodica ali neretki su slučajevi da su u pitanju lica iz komšiluka što govori u prilog tome da je mnogo brži tok širenja zaraze od početka pandemije a klinička slika je ozbiljnija u odnosu na sve dosadašnje amplitude.\nPopunjenost Grudnog i Neurološkog odeljenja u ovom trenutku je 100% a Internog oko 60%. Još uvek nisu otvoreni svi kapaciteti ovog odeljenja kako bi postojala mogućnost lečenja i non covid pacijenata.\nPrema rečima direktora Bolnice šest medicinskih radnika trenutno je u izolaciji zbog korona virusa. Šutić kaže da je do sada vakcinisano 139 medicinskih radnika , deo zaposlenih primio je i revakcinu a 20 čeka poziv za vakcinaciju, što znači da je u ovom trenutku oko 50 % osoblja prošlo postupak imunizacije.\nTags: hopsitalizovani, korona virus, opšta bolnica, teška klinička slika\nU poslednja tri dana potvrđeno još 100 pozitivnih slučajeva


sreda, 15. oktobar 2014.\nMinistarstvo spoljnih poslova Republike Srbije oštro osuđuje jučerašnji incident na fudbalskoj utakmici Srbija-Albanija, ocenjujući ga kao smišljenu i unapred planiranu provokaciju.\nPuštanje bespilotne letelice sa zastavom Velike Albanije, na kojoj je prikazana teritorija koja obuhvata delove ne samo Srbije, već i Grčke, Crne Gore i Makedonije, dosad je nezabeležena provokacija na fudbalskim terenima i moralo je biti planirano unapred, tako da ne može biti reči o spontanom izgredu huligana. Reč je o smišljenoj političkoj provokaciji, izvedenoj sa namerom da se u Beogradu izazovu neredi koji bi bacili senku na činjenicu da Srbija vrlo uspešno neguje saradnju u regionu.\nŠef srpske diplomatije Ivica Dačić istakao je da okupljanja u albanskim sredinama nakon sinoćnog incidenta svakako ne doprinose smirivanju tenzija, već samo, pogotovo na Kosovu i Metohiji, stvaraju atmosferu straha, koja, po ko zna koji put, šalje poruku pripadnicima nevećinskog naroda da nisu dobrodošli.\nSrbija ne može snositi odgovornost za neodgovorne provokacije albanskih gostiju, i nastaviće da radi na razvijanju dobrosusedskih odnosa, za koje veruje da su jedini put za prevazilaženje potencijalnih problema. S druge strane, preduzećemo sve mere da međunarodne partnere, a pogotovo EU, upoznamo sa svim aspektima slučaja, i još jednom pozovemo na primenu jednakih standarda za sve, kako bi se izbeglo da ovakvi incidenti nastave da ugrožavaju politički napredak saradnje u regionu.\nMinistarstvo spoljnih poslova želi da izrazi zahvalnost onim članovima nacionalnog tima koji su smirivali situaciju na terenu, tako braneći i na najbolji način promovišući vrednosti za koje se Srbija zalaže.\nKljučne reči: Albanija


Gardijan i Dojce vele o nasilju nad migrantima u Hrvatskoj i BiH\nNakon što je britanski "Gardijan" objavio reportažu u kojoj tvrdi da Hrvatska i BiH brutalno postupaju sa migrantima, nadležno hrvatsko ministarstvo to negira i tvrdi da nema nelegalnog vraćanja migranata u BiH.\nGardijan je, naime, objavio opširnu reportažu o migrantima u BiH i Hrvatskoj, a u fokus je stavljena brutalnost hrvatske policije prema izbeglicama, sa svedočenjima onih koji su smešteni u Velikoj Kladuši a koji govore o razbijenim mobilnim telefonima, krađi, nasilju i napadu pasa.\nMigranti su novinarima Gardijana ispričali da tu čekaju rešenje svog statusa ili priliku za ulazak u Zapadnu Evropu.\nNavodi se, međutim, da svi oni svedoče o nasilju koje, kako se navodi, nije moguće dokazati.\n"Pre deset dana su nam uzeli sav novac koji smo imali. Više od 1.000 evra. Pocepali su mi pasoš i tukli su nas pendrekom. Rizikujemo život u brdima. Ne spavamo, možda ćemo umreti. U redu, policija nas uhvati i vrati nazad, to razumem. Ali zašto nas tuku? Zašto nas ponižavaju", zapitao je jedan Alžirac u izjavi za Gardijan.\nIstiče se da je u BiH prošle godine ušlo manje od 1.000 migranata, a ove je godine ta brojna mnogo viša, najmanje 9.000 izbeglica.\nVećina ih, kažu, dolazi iz Avganistana, Irana i Sirije, a na putu su između dve i tri godine.\nZagreb negira policijsko nasilje nad migrantima\n"Nema policijskog nasilja i nelegalnog vraćanja migranata u BiH", tvrdi za Dojče vele hrvatsko Ministarstvo unutrašnjih poslova.\nIz tog resora tvrde i da "u svim dosadašnjim slučajevima proveravanja primljenih informacija o fizičkom nasilju policajaca nad migrantima ili oduzimanja njihove imovine nije zabeležena upotreba sredstava prisile", da se poštuju osnovna prava i dostojanstvo migranata i da im se omogućava pristup sistemu međunarodne zaštite.\nKažu da je u prošloj godini uhvaćeno 4.808 osoba u nezakonitom prelasku državne granice, a u prvih sedam meseci ove godine 3.172 osobe.\n"Ožiljci i modrice govore nešto drugo"\nNavode da su fotografije pretučenog Alžirca na društvenim mrežama prvo objavila humanitarna organizacija "No Name Kitchen".\nVolonteri ove organizacije, navodi se, rade s izbeglicama u Šidu i Velikoj Kladuši obezbeđujući im hranu, pokrivače, odeću i tuševe.\nTakođe, deo su mreže koja izveštava o nasilju policije nad migrantima na balkanskoj ruti.\n"Imamo jedan ili dva nova slučaja svakog dana. Nemamo ni kapaciteta da zabeležimo sve", kaže Mark Pratlusa, član ove organizacije, za Dojče vele.\nNasilje se, kako je dodao, dešava sistematski i to "možete videti svaki dan ako odete u izbeglički kamp i samo pitate".\n"Juče smo bili na autobuskoj stanici, gde je nakon povratka iz Hrvatske spavalo 25 ljudi, od čega je njih 14 prebijeno, neki s polomljenim rebrima", tvrdi Pratlusa.\n"Tokom protekle dve nedelje zabeležili smo 17 slučajeva nasilnog vraćanja žena iz Slovenije i Hrvatske nazad u Bosnu, od čega je gotovo polovina slučajeva uključivala i maloletnike", navodi se u izveštaju organizacije "Are You Syrious", preneo je Dojče vele.


Vučić uputio pismo Putinu povodom Dana Rusije, evo šta mu je poručio - Infobrif\nVučić uputio pismo Putinu povodom Dana Rusije, evo šta mu je poručio\nObjavljeno 12.06.2019. u 19:36\n„Poštovani predsedniče, dragi prijatelju, primite moje srdačne čestitke povodom nacionalnog praznika, uz najbolje želje za dalji napredak prijateljske Rusije i blagostanje bratskog ruskog naroda.\nDan Rusije je više od praznika. To je svetkovina svakog ponosnog ruskog građanina, kao i svakog prijatelja Vaše zemlje, koji poštuje neprolazne vrednosti slobodarstva i nezavisnosti“, istakao je Vučić u pismu.\n„Uz te ideale je ruski narod, kroz istoriju, očuvao svoju državnost, tradiciju i kulturu, i utemeljio današnju Rusiju, koja, uz promišljeno, požrtvovano i energično liderstvo, ide čvrsto utemeljenim putom uspeha.\nUveren sam da ćemo budućnost srpsko-ruskih odnosa graditi na tom temelju, kroz ostvarivanje konkretnih zajedničkih projekata“, poručio je Vučić u pismu ruskom predsedniku.\nNovi incident: U Dubrovniku napadnut konobar, navijač Crvene zvezde, sačekali ga sa fantomkama, evo šta su mu poručili\nKomšić: Dodikov raport Vulinu servilan i nedostojan čin


Kako će Srbi ekonomski opstati na Kosovu?\nDržavni sekretar ministarstva za Kosovo Zvonimir Stević izjavio je da su finansiranje radnika u institucijama i zapošljavanje kosovskih Srba prioriteti Vlade Srbije u procesu održivog ostanka srpske zajednice. Ekonomsku podršku srpskoj zajednici obećavaju i kosovske institucije.\nMeštani sela Dobrotin žele da se bave raznim proizvodnim poslovima, ali pošto za to nemaju dovoljno para traže podršku institucija. U selu, koje se nalazi na 20-ak kilometara južno od Prištine, živi oko 2000 Srba. Njihov predstavnik Goran Marinković kaže da u selu postoje uslovi za razna zanimanja, inicijativa ne nedostaje već sredstva za pokretanje posla.\n“U našem selu imamo pekaru, imali smo i ranije koja je bila donacija Vlade Rebublike Srbije. Sada je ona zatvorena a samoinicijativno čovek je otvorio drugu pekaru, radi i muči se ali kvalitet i prodaju ne može da ima zbog nedostatka struje, uslova za rad. Ima ljudi koji se ovde bave pakovanjem sitnozrnastih i praškastih proizvoda među njima sam i ja sam u tom krugu, ne možemo da probijemo na dalje tržište zbog jake konkurencije zbog nedostatka obrtnih sredstava”, kaze Marinković.\nU selu postoje uslovi za poljoprivredu i stočarstvo ali profita nema.\n“Sejemo pšenicu zato što je najrentabilnija zato što u ovom trenutku imamo gde da je plasiramo. Sejemo kukuruz ali on sedi u ambarima zato što gajiti svinje nemaš gde da ih prodaš. Zato u ovom trenutku bez ozbiljnih projekata, farmi ili mini mlekara i hladnjače za voće, jer kod nas izuzetno dobro uspeva šljiva, kajsija, bez podrške i otkupa mi to nismo u stanju da izguramo.”\nPomoć Srbima obećavaju svi. I Vlada Srbije i Vlada Kosova kažu da se pripremaju planove, pošto ističu da je ekonomsko jačanje ključno za ostanak Srba na Kosovu.\nDržavni sekretar ministarstva za Kosovo i predsednik Koordinacionog centra Zvonimir Stević rekao je da je otvaranje novih radnih mesta za Srbe na Kosovu prioritet srpske Vlade. On ističe da će se nastaviti finansiranje radnika u institucijama i posebno podsticati preduzetnici.\n“Ministarstvo za Kosovo i Koordinacioni centar u održivom ostanku Srba učestvuju iz budžetskih sredstava sa 7 posto što znači plate za lokalne samouprave a i u izgradnji infrastrukture i u projektima. Što se tiče problema zapošljavanja mladih upravo ovih dana će se objaviti konkurs za raspodelu 200 miliona dinara za podsticajna sredstva za pravna lica, za mala i srednja preduzeća sa grejs periodom od godinu dana”, kaže Stević.\nUslov za pružanje finansijske podrške privrednicima biće zapošljavanje što većeg broja ljudi. Prema zvaničnim podacima više od 50 posto stanovnika Kosova je nezaposleno, 40 procenata živi u siromaštvu od čega 15 odsto u esktremnom siromaštvu.\nPored Vlade Srbije kosovskim Srbima planira da pomogne i partija koja učestvuje u radu kosovskih institucija. Šef poslaničke grupe Samostalne liberalne stranke u Skupštini Kosova Bojan Stojanović kaže da je ekonomski razvoj most za povratak Srba, stoga se sa međunarodnim partnerima radi studija u kojoj će se poljoprivreda definisati kao prioritet.\n“S obzirom da srpska zajednica ima male zemljišne posede otprilike oko 3 hektara po domaćinstvu koji se ne mogu baviti klasičnim agrarom nego primarnu proizvodnju moramo prebaciti u sekundarnu, da proizvodimo mleko, meso i da damo gotov proizvod koji kosovskom tržistu fali. Ali će ta studija biti gotova maja meseca. Mi sada radimo planove tako da od jeseni očekujemo jedan ozbiljniji nastup i Vlade Kosova i partnera iz međunarodne zajednice”, kaže Stojanović.\nMeđutim, ima Srba koji na osnovu dosadašnjih loših rezultata sumnjaju da se će se obećanja brzo ostvariti. Predsednik Srpskog nacionalnog veća Kosova, SNV, Dragan Velić ocenjuje da je finansiranje institucija Republike Srbije na Kosovu zadovoljavajuće, ali ne i ulaganje u proizvodnju.\n“Bilo je nekih manjih programa koji se nisu pratili do kraja u smislu da li oni daju rezultate u smislu da li ta mala preduzeća funkcionišu. Ali zadnjih godina osim obećanja ulaganja je bilo malo. To je jedno naše nezadovoljstvo i drugo se tiče regionalnog neravnomernog ulaganja. Tako da na severu imamo mnogo više u odnosu na južni deo Kosova. I to samo po sebi daje vrlo lošu poruku i po tom pitanju se nije mnogo promenilo zadnjih godina”, rekao je Velić.\nVelić podseća da je ekonomsko jačanje ključ za stabilnost i ostanak srpske zajednice.\n“Ako to ostane kao do sada na rečima i slabim rezultatima onda će to jako štetiti srpskoj zajednici”, naglasio je Velić.


GSP: Uzrok sudara tramvaja verovatno ljudski faktor\nBEOGRAD- Posebna komisija GSP "Beograd" ispituje sve okolnosti sudara dva tramvaja u kome je povređeno oko 20 putnika, a pretpostavlja se da je uzrok bio ljudski faktor, navode iz tog preduzeća.\nBEOGRAD - Prvi osnovni sud u Beogradu pokrenuo je istragu protiv voditeljke Radio-televizije Srbije Petre Cvijić zbog izazvanja saobraćajnog udesa u kome je nastradao Slobodan Bajić (73).\nSKOPLJE - Makedonski advokat i zastupnik porodice bivšeg predsednika Borisa Trajkovskog, Igran Pančevski izneo je šokantnu tvrdnju da je avion u kojem je 2004. poginuo tadašnji predsednik Makedonije oboren projektilom iz drugog aviona.\nNIŠ - Niš planira izgradnju sigurne kuće koja će biti namenjena LGBT osobama iz Niša i okolnih mesta koji su sve češće žrtve nasilja, izjavila je član Gradskog veća Niša Dušica Davidović.\nAnđelinin film i u Podgorici, ali bez glamura\nPODGORICA - Premijera filma Anđeline Žoli "U zemlji krvi i meda" biće održana u i u Podgorici 23. februara.\nTuristička ponuda Beograda na sajmu turizma\nDžej Lo ludovala na karnevalu u Riju


Jakšić: Srbija ne osuđuje Lukašenka zbog Rusije - European Western Balkans\nAutor FoNet 31. 05. 2021.\nAleksandar Lukašenko i Aleksandar Vučić; Foto: Predsednik Republike Srbije\nBEOGRAD – Beograd sramno ćuti na događaje u Minsku, koji su akt državnog terorizma, jer je na osnovu izmišljene opasnosti od bombe otet avion evropske kompanije koji je leteo između dve evropske prestonice, ocenio je u intervjuu FoNetu spoljnopolitički komentator Boško Jakšić, koji smatra da iza “svega stoji strah od Rusije“.\nJakšić je ocenio da će „nereagovanje Srbije ostati moralni ožiljak na spoljnjoj politici ove zemlje“, koja se kreće „cik-cak“ i „vodi se i tiče samo Kosova“, zbog čega je „spremna da proguta i najgorče knedle“.\nPodsetio je da se prošle godine, na iznenađenje mnogih, Srbija pridružila rezoluciji Evropske unije i osudila događaje u vreme predsedničkih izbora u Belorusiji, ali da je sada ponovo na ispitu i čeka da li će doći zahtev iz Brisela da se pridruži sankcijama, na koji će „verovatno odgovoriti negativno“.\nVerovatno ćemo čuti, što bi rekao Krleža, „diplomatske tlapnje“ o sankcijama koje nisu način rešavanja problema, a onda će oni u Briselu reću da razumeju poziciju Srbije i da „ona nije toliko obavezna da sledi politiku Unije i završiće se na tome“, predvideo je Jakšić.\nOcenjujući da EU ima oštriji stav prema predsedniku Beolorusije, nego prema autokratama na sopstvenoj teritoriji, on je protumačio da je „Aleksandar Lukašenko isturena pozicija Moskve i drži položaj iza koga stoji Putin, tako da kada se gađa Lukašenko, onda se na neki način gađa i Rusija“.\nI tu dolazimo do suštine kada je reč o Srbiji, a to je da „nije toliki strah od Lukašenka, koliki je strah od Rusije“, rekao je Jakšić.\nPrema njegovom uverenju, ono što se Belorusija dogovori sa Rusijom „u izvesnom smislu će biti smernica za rad i srpske diplomatije“.\nOna bi možda i prihvatila da podrži političku rezoluciju protiv Minska, ali su za „Srbiju rampa“ sankcije u koje će se, prema najavama, uključiti i SAD, smatra Jakšić.\nKako je primetio, skoro sve rezolucije, deklaracije, mišljenja i sankcije koje je Srbija odbila da podrži i kada je reč o EU i kada je reč o Ujedinjenim nacijama „uglavnom se tiču Rusije, ali i Kine“.\nRadi se, na primer, o osudama Rusije oko Krima, potom kritikama Kine zbog ljudskih prava, položaja muslimanske zajednice ili Hong Konga, zbog kojeg je prošle godine predsednik Srbije poslao pismo Si Đinpingu i podržao politiku Kine prema Hong Kongu, što je bio prst u oko EU i Zapadu, podsetio je Jakšić.\nAnalizirajući kritike na račun EU, koje dolaze iz redova opozicije, da ima dvostruke aršine kada je reč o odgovornosti za urušavanje demokratije prema Belorusiji i prema Srbiji, on je objasnio „da smo mi mnogo manja zemlja i da se Vučić ne gađa pre svega zbog Kosova“.\nTakav scenario ne postoji u Belorusiji i tamo može da „ide i đonom“, što je ambivalentan stav EU, ukazao je Jakšić.\nOn se pozvao i na prethodne faze politike Unije prema Belorusiji, koje su se kretale od popuštanja do zatezanja, što je slično odnosu prema Srbiji.\nPrema rečima Jakšića, u Srbiji postoji inverzija vrednosti i to se vidi i prema stepenu usaglašenosti spoljne i bezbednosne politike sa EU, koja za 20 odsto danas niža nego što je bila 2012. godine, pa sada samo Turska ima „lošiji stepen usaglašenosti od Srbije“.\nOn se pita da li EU hoće da napravi od Srbije „jednu despotiju“, koju sutra treba da primi, da bi onda rekla „pa ne možemo da vas primimo jer ste despotija, a sve vreme je saučesnik stvaranja autoritarnosti“.\nKako je protumačio, ustezanje vlasti da kritikuje Lukašenka je zapravo indirektna podrška, koju do direktne podrške deli samo „telegram podrške“.\nAleksandar LukašenkoAleksandar VučićBelorusijaBoško JakšićRusijaSrbija\nTadić: Neću prihvatiti poziv za učešće u dijalogu bez posredovanja EP\nŠib: Očekujemo da se Srbija uskladi sa sankcijama Rusiji, ubrzaće svoj put ka EU\nEWB 14. 04. 2022.\nEWB 18. 11. 2021. 18. 11. 2021.\nBiber: Rizik od (post)korona autoritarnosti u Srbiji\nEWB 11. 05. 2020. 11. 05. 2020.


Kineski analitičari: Ovo je bilo poslednje Putinovo upozorenje za protivnike Rusije | WebTribune\nHome SPEKTAR Kineski analitičari: Ovo je bilo poslednje Putinovo upozorenje za protivnike Rusije\nZapadne zemlje trebalo bi mnogo ozbiljnije da shvate predloge Ruske Federacije o uzajamnim garancijama bezbednosti, pošto je Moskva uz pomoć takvog geopolitičkog poteza demonstrirala svoju poziciju na međunarodnoj areni.\nDo ovog zaključka su došli novinari kineske novinske publikacije Sina, nakon analize odluke ruskog rukovodstva da koordinira pitanja međunarodne bezbednosti sa Zapadom.\nAutori članka su detaljno govorili o fundamentalnim pitanjima koja zabrinjavaju Rusiju, a takođe su objasnili zašto je Zapad napravio veliku grešku, pogrešno shvativši Putinovu novu strategiju kao slabost.\nAnalitičari Sina prvi su primetili da je ruski predsednik Vladimir Putin napravio genijalan strateški potez apelujući na Zapad i Severnoatlantsku alijansu sa predlogom da obezbede međusobne bezbednosne garancije. Moskva je takođe povukla crvene linije koje zapadne zemlje ne bi trebalo da krše\nNova diplomatska strategija Vladimira Putina bila je potpuno iznenađenje za Zapad, budući da je ruski lider zapravo ponudio da se diplomatski razgovara o svim pitanjima i nesporazumima, kao i da se zaključi niz sporazuma koji bi dali garancije bezbednosti u Evropi.\nKineski novinari su primetili da je Zapad prihvatio ovaj predlog Moskve kao znak slabosti, ali je ovakav pristup pogrešan, pošto je Rusija izuzetno ozbiljna u rešavanju geopolitičkih pitanja.\nUprkos tome, SAD i NATO će biti prinuđeni da vode pregovore velikih razmera sa ruskim rukovodstvom, tokom kojih će strane razmeniti mišljenja o nizu međunarodnih problema, ali i doći do zajedničkih imenitelja.\n„Moskva je jasno pokazala da nastoji da rešava konflikte kroz dijalog, a ne uz pomoć oružja.\nSada je Vladimir Putin poslao loptu na teren Sjedinjenih Država, sada će Bela kuća morati da podrži mirovnu inicijativu.\nOvo je bilo poslednje Putinovo upozorenje za protivnike Rusije“, rezimirali su analitičari za Sinu.


BEOGRAD - Nadzorni odbor gornjomilanovačkog Metalca sazvao je redovnu skupštinu akcionara za 24. april, a na dnevnom redu je usvajanje finansijskih izveštaja za 2018. godinu kao i donošenje odluke o raspodeli dobiti.\nBeogradska berza: Blok transakcija Milana Blagojevića digla promet\nBEOGRAD – Indeksi Beogradske berze završavaju ovu trgovačku nedelju na pozitivnoj teritoriji, uprkos višednevnoj mlakoj investicionoj aktivnosti na tržištu akcija.\nBeogradska berza: Indeksi se oporavili, ali ne i trgovanje\nBEOGRAD – Promet na domaćem tržištu akcija je danas opao, dok su se indeksi Beogradske berze oporavili.\nBeogradska berza: Promet skočio iznad milijardu dinara\nBEOGRAD – BELEX indeksi su zaključeni u minusu, ali je, zahvaljujući državnim obveznicama, ukupan promet na Beogradskoj berzi dostigao desetocifreni iznos.\nBEOGRAD – Trgovačka nedelja na Beogradskoj berzi počela je s padom BELEX indeksa i vrlo skromnom aktivnošću na tržištu akcija.\nBeogradska berza: Jagma za akcijama NIS-a, Energoprojekt Holding dobitnik dana\nBEOGRAD – BELEX indeksi su zabeležili značajne dobitke, najveći rast cene je imao Energoprojekt holding, dok je najveća tražnja vladala za akcijama Naftne industrije Srbije.\nBEOGRAD – U fokusu su bile akcije Aerodroma „Nikola Tesla" koje su zaslužne za 95 odsto prometa, a BELEX indeksi su zaključeni u „zelenom".\nBeogradska berza: Obične akcije Komercijalne banke blizu julskog maksimuma\nBEOGRAD – Indeksi Beogradske berze su ojačali, obične akcije Komercijalne banke su se približile najvišem nivou u ovoj godini iz jula meseca, dok je investiciona aktivnost na tržištu akcija ostala slaba i poslednjeg trgovačkog dana u nedelji.\nBEOGRAD – Na Beogradskoj berzi je poslednji trgovački dan u nedelji bio berićetan za Komercijalnu banku, a i za državu čije su hartije istrgovane u visokom iznosu, ali nije bio uspešan za BELEX indekse.\nBeogradska berza: Usijala se tražnja za akcijama NIS-a, strmoglavi pad indeksa\nBEOGRAD – Prvi trgovački dan u nedelji na domaćem tržištu akcija obeležila je prava pomama za hartijama Naftne industrije Srbije, kao i strmoglavi pad BELEX indeksa.\nBeogradska berza: Indeksi u zelenom na startu trgovačke nedelje\nBEOGRAD – Indeksi Beogradske berze ojačali su blago na početku ove trgovačke nedelje, mada je aktivnost investitora na domaćem tržištu akcija ostala prigušena.\nBeogradska berza: Obveznice spasile promet\nBEOGRAD – Izuzetno slabo trgovanje obeležilo je prvi trgovački dan u nedelji na domaćem tržištu akcija, budući da nijedna kompanija nije stigla do sedmocifrenog iznosa prometa, a indeksi su nastavili silazni trend.


Bivši francuski obaveštajac: NATO izaziva ruskog medveda - Sputnjik Srbija\n08:49 16.05.2017 Preuzmite kraći link\nNATO namerno pothranjuje shvatanje Rusije kao pretnje kako bi produžio sopstveno postojanje, izjavio je za RT bivši šef francuske kontraobaveštajne službe i osnivač Međunarodnog centra za istraživanje terorizma i pružanje pomoći žrtvama terorističkih napada u Francuskoj.\n„Kao i svaka organizacija, Severnoatlantska alijansa želi da nastavi da živi i jedini razlog kako bi se produžilo njeno postojanje ste vi — Rusija“, rekao je Bone za RT.\nOn je izrazio žaljenje što je Francuska, nakon što je napustila komandne strukture Alijanse 1966. godine, ponovo postala deo tih struktura 2009. godine, tokom mandata predsednika Nikole Sarkozija. Bone je to nazvao ogromnom greškom, izjavivši da Severnoatlantska alijansu treba reformisati.\nPrema njegovom mišljenju, NATO predstavlja veću opasnost neko korist.\n„Beskorisno je stvarati probleme Rusima, potpuno je besmisleno terati vas da se brinete, ne treba izazivati ruskog medveda“, dodao je on.\nBone smatra da Francuzi ne veruju u izjave da je Rusija na bilo koji način bila umešana u predsedničke izbore u republici.\n„Zato su se u predsedničku kampanju otvoreno mešali mnogobrojni finansijski interesni krugovi, kako francuski, tako i međunarodni.“\nPrema njegovim rečima, Rusija je za Zapad „crvena krpa“, ali „to više ne funkcioniše“.\n„Mogu vas uveriti da Francuzi, na sreću, više ne veruju u to. Međutim, na taj način se pokušava da se ljudi nateraju da poveruju da se Rusija mešala u izbore. Ne mogu sebi da predstavim kako bilo koja zemlja — Rusija, Kina ili Iran — mogu uz pomoć sajber napada da se mešaju u predsedničke izbore, ako glasaju sami građani“, smatra Bone.


Kalemegdan: kreativno igralište, otvaranje krajem avgusta, sigurnosni standardi, Beogradska nedelja dizajna, bezbedno mesto za igru, Luna park\nKalemegdan: kreativno igralište\nPrvo “dizajnirano” kreativno igralište u Srbiji biće otvoreno krajem avgusta na Kalemegdanu u Beogradu umesto starog dečjeg igrališta, koje je inspekcija zatvorila u maju, jer ne ispunjava sigurnosne standarde.\nBeogradska nedelja dizajna (BDW) će u saradnji sa Gradom Beogradom i kompanijom Property development kao glavnim finansijerima, Ambasadom Finske i finskom kompanijom “Lappset” kao partnerima, po projektu mladog beogradskog arhitektonskog studija “MADA” i u realizaciji Gradskog zelenila Beograd, obezbediti deci novo, inspirativnoi bezbedno mesto za igru.\nIgralište se nalazi u blizini Luna parka i ulaza u Zoološki vrt i predstavlja prvo od planiranih “100 kreativnih BDW igrališta za decu Srbije“, za koje već vlada veliko interesovanje među kompanijama i lokalnim upravama u zemlji.\nU čemu je razlika između ovih igrališta i skoro svih drugih humanitarnih akcija namenjenih najmlađima u zemlji?\nU dva ključna elementa koja označavaju suštinsku metodologiju rada Beogradske nedelje dizajna već deset godina: dizajnu kao kreativnoj filozofiji koji garantuje svetski kvalitet prostora i neprofitnom, solidarnom saradnjom svih partnera, koja garantuje ostvarenje projekta u razumnim rokovima i budžetima.\nDesetogodišnja reputacija BDW-a kao verovatno najuticajnijeg kreativnog producenta u regionu Jugoistočne Evrope, obezbeđuje investitorima projekta sigurnost da će svaka lokacija biti istražena najtemeljnije moguće, da će biti angažovani najbolji svetski i domaći proizvođači opreme, biti upotrebljena sva ozbiljnost kustosa BDW-a u odabiru najinovativnijih domaćih arhitekata i dizajnera u projektovanju igrališta, kojima će se u saradnji sa najčuvenijim svetskim dizajnerima – partnerima BDW-a – ispostaviti najaktuelniji svetski trendovi kao narudžbina, kao i najodgovorniji moguć odnos prema budžetima.\nSva igrališta projekta “100 kreativnih BDW igrališta za decu Srbije” će biti izgrađena isključivo na javnim površinama koje se biraju u saradnji sa lokalnim upravama kako bi se obezbedio otvoren pristup svoj deci, kao i po jedinstvenoj formuli javno – privatnog partnerstva između lokalnih uprava i privatnih donatora, u kome mogu da učestvuju isključivo prema strogo neprofitnim pravilima ovog savremenog vida zadužbinarstva.\nBDW je tako na Kalemegdanu spojio kao ključne donatore Grad Beograd sa svojim službama i Property development d.o.o., srpskog predstavnika grčke kompanije Lamda development, koja je javnosti poznata po izgradnji kompleksa na mestu nekadašnje fabrike Beko uz regeneraciju dela Dorćola između Tvrđave i Dunava.\nNjihovo učešće u akciji “100 kreativnih BDW igrališta za decu Srbije” omogućiće da jedno od najvažnijih igrališta u Beogradu, koje je do sada predstavljalo opasnost po zdravlje i sigurnost dece, postane igralište inovativnog koncepta, kvaliteta i izgleda, ali i mesto kakvim bi mogli da se pohvale najveći gradovi Evrope i sveta. Projektovanje prvog igrališta je povereno mladom beogradskom arhitektonskom studiju “MADA”, koji je obezbedio pozornost javnosti predstavljanjem Srbije na Bijenalu u Veneciji 2012. godine.\nU sklopu projekta promocije skandinavskog dizajna u Srbiji, u saradnji sa ambasadom Finske, BDW je u projekat uključio i finsku kompaniju Lappset, kao jednu od najkreativnijih i najnagrađivanijih svetskih kompanija za dizajn i proizvodnju dečjih igrališta, koja je realizaciji projekta doprinela posebnom neprofitnom ponudom za elemente prvog igrališta u Beogradu.\n- Ispred grupe Lappset Oy i našeg oduševljenog tima, izuzetno sam počastvovana što smo delimično doprineli radosti zbog kvalitetne spoljašnje opreme za “100 kreativnih BDW igrališta za decu Srbije”. Ovaj projekat je savršen primer snažne saradnje u kombinaciji sa zajedničkom željom da se poboljša igra, učenje i vežbanje u dečjem okruženju i postavlja odličan standard za buduće projekte – izjavila je Johanna Ikäheimo, predsednik Upravnog odbora kompanije Lappset.\n- Proveo sam mnogo srećnih dana sa svojom decom na igralištima u Helsinkiju pre oko 20 godina. Kada sam pre nekoliko dana prošao kroz jedno, video sam da je kao i pre 20 godina puno dece (i odraslih) koja se igraju i penju na iste Lapsset sprave kao i moja deca. Naravno, postavljene su i neke nove sprave, ali su ostavljene i stare kao svedoci izdržljivosti i funkcionalnosti, a naročito bezbednosti Lappset opreme. Veoma sam srećan što deca u Beogradu sada mogu da podele uzbuđenje inspirativnog igranja i učenja u okruženju koje predstavlja Lappset. Nadam se da će uskoro i druga deca širom Srbije moći da urade isto. Lappset je odličan primer funkcionalnog finskog dizajna i kvaliteta, zbog čega sam zaista ponosan kao Finac. Dečja igrališta su važan deo kreativnog obrazovanja, koji je apsolutno najvažniji preduslov za bilo kakav razvoj i konkurentnost. Deca Srbije zaslužuju tu investiciju. Zaista sam zahvalan svima koji su omogućili početak realizacije projekta “100 kreativnih BDW igrališta za decu Srbije” upravo na Kalemegdanu – smatra Pekka Oprana, ambasador Finske u Srbiji.\n- Kompanija Lamda development je ozbiljno pristupila svojoj misiji revitalizacije Dorćola, ne samo svoje parcele na mestu bivše fabrike BEKO. Angažujući jedan od najčuvenijih svetskih arhitektonskih biroa, Zaha Hadid Arhitects iz Londona, nama je stalo da i sve ostale aktivnosti kompanije u neposrednom okruženju prati ista vrsta kvaliteta u arhitekturi. Tragajući za mogućnostima da unapredimo naše okruženje na potezu od Kalemegdana do Dunava, upravo smo zbog vrhunskog dizajna i kvaliteta projekta koji su na nivou onoga što Lamda donosi Beogradu projektom BEKO, bili oduševljeni predlogom BDW-a da u jednoj maloj ali možda važnoj, dobrotvornoj, zajedničkoj akciji sa našim partnerima iz Grada Beograda i Lappseta, doprinesemo svakodnevnom kvalitetu života naših komšija na Dorćolu. Posebno smo pri tome i sami, kao odgovorni roditelji, zainteresovani da sva deca budu primarni korisnici jednog modernog pogleda na razvoj kroz igru, koji je promovisan projektom “100 kreativnih BDW igrališta za decu Srbije”. Obećavamo da će nastavak ove divne priče za naše najmlađe sa Kalemegdana ovog leta, biti realizovan što pre novim igralištima u okviru izgrađenog kompleksa BEKO – rekao je Danilatos Zisimos, direktor razvoja kompanije Lamda development.\n100 kreativnih BDW igrališta za decu Srbije\nBeogradska nedelja dizajna je ove godine je započela sasvim novu, neprofitnu akciju najvećeg obima do sada, koja za cilj ima okupljanje najodgovornijih i najsvesnijih gradova, opština, kao i stranih i domaćih firmi, institucija i ambasada, koje bi se kao pokrovitelji i partneri svojim donacijama zajedno udružili u realizaciji “100 kreativnih BDW igrališta za decu Srbije” širom zemlje. Planirano je da se u roku od dve godine u Srbiji izgradi sto ne samo novih, nego presvega inovativno projektovanih dečjih igrališta kakva se danas viđaju svuda u naprednom svetu.\nOvaj projekat će omogućiti direktno uključivanje domaće kreativne zajednice, kao i vrhunskih svetskih dostignuća kreativnih industrija u razvoj Srbije, po čemu je Beogradska nedelja dizajna i poznata, i u čemu istrajava već skoro deset godina.\n- Prvo igralište u okviru akcije “100 kreativnih BDW igrališta za decu Srbije” na Kalemegdanu će poslužiti kao ogledni primer za uspešnu realizaciju ovog jedinstvenog privatno/javnog partnerstva po strogo neprofitnim principima. Nadamo se da će inspirisati veliki broj lokalnih uprava i donatora iz privrede, kao i institucija širom Srbije i inostranstva da se što pre pridruže ovoj jedinstvenoj akciji preko protrebnoj Beogradu, Srbiji i regionu danas. Želimo da putem saradnje sa najboljima u polju inovacija i dizajna izgradimo igrališta koja će trajati, biti u skladu sa najvišim ekološkim i standardima održivosti, ići u korak sa vremenom u kome živimo, kao i najugroženijem i najnezaštićenijem stanovništvu Srbije danas – deci – pružiti sigurnost, udobnost, kreativan, aktivan i raznovrstan prostor za igru. Drugim rečima, da ih brzo uključimo u svet jednim svetskim doživljajem dizajna, kao važne inspiracije za razvoj kroz igru – smatra Jovan Jelovac, osnivač Beogradske nedelje dizajna.\nČitanja: 1266 | Komentara: 0 | Dodaj komentar


Ukrajinski radar na mestu pada MH17 (video) - Sputnjik Srbija\n14:20 26.09.2016 (osveženo 15:06 26.09.2016) Preuzmite kraći link\nRusija je detektovala ukrajinski radar u blizini mesta pada MH17 koji potvrđuje prisustvo ukrajinskog protivvazdušnog sistema, izjavio je portparol ruskog Ministarstva odbrane.\nSatelitski podaci koje su dale SAD i Ukrajina mogli bi da razjasne pitanje raketnog napada na malezijski avion koji je prelazio preko teritorije Kijeva, rekao je Igor Konašenkov.\nOn je dodao da je Kijev uskratio podatke koji pokazuju slike sa mesta pada MH17, pošto je let bio pod kontrolom ukrajinskih radara i vazdušne odbrane.\nOdbijanje Kijeva da objavi svoje radarske podatke ukazuje na to da je raketa lansirana sa teritorije pod kontrolom Kijeva, rekao je general-potpukovnik Konašenkov.\nUkrajina bi trebalo da objavi informacije sa lokacije svojih Buk SAM sistema i komunikaciju kontrole leta na dan obaranja MH17 u istočnoj Ukrajini, saopštilo je rusko Ministarstvo.\nKijev ima i vojne i civilne informacije vezane za situaciju u vazdušnom prostoru u blizini pada aviona MH17.\nRuski radar nije primetio druge objekte osim dva civilna aviona oko mesta pada MH17, koji su mogli da izazovu njegovo rušenje, izjavio je zamenik glavnog konstruktora sistema za radarski nadzor korporacije za istraživanje i proizvodnju koja je deo koncerna Almaz-Antej.\nRuski radari detektovli bi raketu koja je pogodila avion malezijske avio-kompanije, da je ona lansirana iz oblasti koje kontrolišu oružane snage Donbasa, rekao je Konašenkov.\nRusko Ministarstvo odbrane saopštilo je da je istraga o padu MH17 na pogrešnom putu, jer su vrata rakete i mesto lansiranja pogrešno identifikovani.\nRusija je obećala Holandiji, koja istražuje nesreću, da će obezbediti podatke Almaz-Anteja o situaciji u vazdušnom prostoru na mestu pada MH17.\npodaci, MH17, radar, Rusija


Predstavljena aplikacija preko koje će građani moći da prijavljuju ekološke probleme – Veliki Park\nU cilju implementacije jedinstvenog Ekološkog informacionog sistema, uz podršku Ministarstva za zaštitu životne sredine, u prostorijama Šumadijskog upravnog okruga, održan je radni sastanak sa predstavnicima opština Šumadijskog okruga. U ime grada Kragujevca, sastanku su prisustvovali Ivica Momčilović, zamenik gradonačelnika i Maja Ranković, glavni inspektor za zaštitu životne sredine.\nMinistarstvo zaštite životne sredine uvodi Sistem za ekološku inspekciju, analizu i kontrolu zagađivača koji je deo jedinstvenog Ekološkog informacionog sistema. Ovaj sistem je namenjen prikupljanju informacija o ekološkim problemima, zagađivačima, deponijama smeća i otpada, evidentiranju i praćenju rada službi za obezbeđenje opasnog otpada, reciklažu otpada, evidentiranju i praćenju rada službi za saniranje i otklanjanje ekoloških problema kao i za dvosmernu komunikaciju sa građanima.\nDanas su nam u poseti eksperti iz Ministarsva za zaštitu životne sredine koji će nam predstaviti aplikaciju preko koje će građani moći da prijavljuju sve ekološke probleme. Aplikacija će biti umrežena u jedan poseban operativni sistem koji će automatski inspektorima davati naloge da izađu na teren. To je ono što nazivamo „ekološkim patriotizmom“ – kaže Biljana Ilić Stošić, načelnica Šumadijskog upravnog okruga.\nPutem jedinstvene mobilne i WEB aplikacije za celu teritoriju Srbije, građani će moći da dostavljaju informacije i zahteve za rešavanje ekoloških problema koji su prisutni na lokalu, u obliku tekstualne/multimedijalne poruke. Sve poruke se prikupljaju u jedinstvenom Operativnom centru koji automatizovano pravi naloge za rešavanje problema i prati realizaciju izvršenja tih naloga.\nAplikacija i sistem će biti pušteni u rad tokom decembra meseca i biće dostupni građanima\nCategories:\tDruštvo, Kragujevac, Vesti\t/ No Responses / by Milan 3 децембра, 2021


Četvrta Evropska konferencija posvećena manjinskim i lokalnim medijima\nU susret četvrtoj Evropskoj konferenciji posvećenoj manjinskim i lokalnim medijima, član Gradskog veća za kulturu Dalibor Rožić sastao se sa predsednicom medijske agencije ” Heror Media Pont ” Natašom Heror. Ona je tom prilikom naglasila da će video materijal Konferencije, snimljen u Kulturnoj stanici ”Svilara”, premijerno biti emitovan 26. i 27. novembra. Kako se moglo čuti na sastanku, četvrta Konferencija je deveti događaj u nizu te komunikacione platforme i biće sagledana kroz glavnu temu ”Budućnost i komunikacija”.\n“Veoma je važno da i u ovim izazovnim vremenima pronađemo način da održimo kontinuitet događaja koji se bave komunikacijom, manjinskim i lokalnim medijima. Grad podržava ovu konferenciju jer podrazumeva važnu ulogu medija u kreiranju društvenih promena, odnosno prepoznaje njihov potencijal prilikom afirmacije i promocije humanističkih vrednosti i svemu što se na njima temelji. Mi smo multinacionalna sredina, a multikulturalnost je princip koji negujemo od davnina, tako da posebno uvažavamo ovakve programe. Drago mi je što i ove godine Konferencija okuplja pored naših i stručnjake iz Evrope, a to će doprineti sveobuhvatnom sagledavanju problematike i unapređivanju stanja u toj oblasti”, istakao je Rožić.\nPrema rečima Nataše Heror, savremene koprodukcije različitih medijskih formata će takođe biti predstavljene kao rezultat prethodnih događaja, kao i naučno viđenje trenutnog stanja ostvarivanja manjinskih prava putem medija.\n“Jedna od tema će biti i verski mediji, čiji rad i doprinos manjinskim zajednicama želimo da elaboriramo na ovogodišnjem događaju. Iz ugla medijske struke, ove godine će fokus biti na TV i radijskoj produkciji, podkastu i strimingu. Format događaja je video produkcija koja će biti dostupna na YouTube kanalu Heror Media Pont , sajtu mediapont.org i na FB stranici Media pont , a sadržaj je na engleskom i srpskom jeziku”, naglasila je Nataša Heror.\nOrganizatori Konferencije su Heror Media Pont , Mađar so, Storyteller , Hrvatska riječ, Centar za razvoj manjinskih i lokalnih medija, Asocijacija medija u saradnji sa organizacijama FUEN i ECMI, uz podršku MIDAS-a. Pokrovitelji događaja su Ministarstvo kulture i informisanja, Pokrajinski sekretarijat za kulturu, javno informisanje i odnose sa verskim zajednicama, Pokrajinski sekretarijat za obrazovanje, upravu, propise i nacionalne zajednice, Uprava za kulturu Grada Novog Sada i Fondacija ”Novi Sad-EPK 2022”.\nTags: Četvrta Evropsa konferencija posvećena manjinskim i lokalnim medijima, dalibor rožić, Nataša Heror\nBezbedno učešće dece biciklista u saobraćaju


31.05.2019 u 18:30\nKompanija NIS će u okviru društveno odgovornog programa „Zajednici zajedno 2019” podržati 20 zdravstvenih ustanova širom Srbije i uložiti gotovo milion evra (116,5 miliona dinara) u institucije u kojima se leče najmlađi. Ustanove koje će NIS podržati u Beogradu, Novom Sadu, Nišu, Čačku, Pančevu, Požarevcu, Zrenjaninu, Kikindi, Novom Bečeju, Srbobranu, Žitištu, Kanjiži i Plandištu izabrane su na konkursu, a o izboru projekata odlučivala je komisija sastavljena od predstavnika Ministarstva zdravlja Srbije, lokalnih zajednica i kompanije NIS. Na ovaj način NIS će pomoći rekonstrukciju i adaptaciju dečjih dispanzera, nabavku savremene medicinske opreme i aparata, kao i sanitetskih vozila za niz zdravstvenih ustanova u partnerskim opštinama i gradovima. Rezultati konkursa i projekti koji\n28.05.2019 u 15:34\nStrateška saradnja NIS-a sa Moskovskim državnim institutom međunarodnih odnosa\nMinistarstva spoljnih poslova Ruske Federacije i time postala prva domaća kompanija koja ima sporazum o saradnji sa ovim prestižnim univerzitetom. Memorandum su u Predsedništvu Srbije i u prisustvu predsednika Republike, Aleksandra Vučića, potpisali Kiril Tjurdenjev, generalni direktor NIS-a, i Anatolij Torkunov, rektor MGIMO. Istovremeno je potpisan i Memorandum o saradnji ruskog univerziteta sa Univerzitetom u Beogradu. Memorandumom koji je potpisan između NIS-a i MGIMO uspostavlja se strateška saradnja dve strane u oblasti obrazovanja, posebno putem promovisanja obrazovanja na ruskom jeziku, kao i razvoja naučnih istraživanja i razmene znanja, naročito u okviru programa NIS-a „Energija znanja”. Ovim dokumentom se, takođe, obezbeđuju uslovi za uspostavljanje saradnje MGIMO i obrazovnih institucija\n22.05.2019 u 14:57\nZahavlnica NIS-u za podršku darovitim studenatima\nFond za stipendiranje i podsticanje napredovanja darovitih studenata i mladih naučnih radnika i umetnika Univerziteta u Novom Sadu uručio je kompaniji NIS zahvalnicu za saradnju u školskoj 2018/2019. godini, na ceremoniji upriličenoj u Rektoratu Univerziteta u Novom Sadu povodom obeležavanja Dana Fonda. Svečanosti, tokom koje su uručene zahvalnice partnerskim institucijama, prisustvovali su predstavnici Univerziteta u Novom Sadu, Saveta Fonda, Pokrajinskog sekretarijata za visoko obrazovanje i naučnoistraživačku delatnost, Grada Novog Sada, kompanije NIS, kao i brojne druge zvanice. Takođe, tim povodom uručeni su i sertifikati najboljim stipendistima Fonda za ovu školsku godinu, saopšteno je iz NIS-a. Dejan Jakšić, rektor Univerziteta u Novom Sadu, je tom prilikom izjavio da je ovaj


Podrška Svjetske banke projektu restrukturiranja Željeznica RS – Biznis.ba\nNaslovnaBiHPodrška Svjetske banke projektu restrukturiranja Željeznica RS\nPodrška Svjetske banke projektu restrukturiranja Željeznica RS\nobjavljeno 05. dec 2019. u 14:40\nMinistrica finansija RS Zora Vidović razgovarala je danas u Banjoj Luci sa šefom Kancelarije Svjetske banke u BiH Emanuelom Salinasom o realizaciji zajedničkih aktivnosti obuhvaćenih programom Okvirno partnerstvo za period 2016.-2020. godina, te budućim projektima koji su planirani sa tom finansijskom institucijom u narednom periodu.\nVidović je zahvalila predstavnicima Svjetske banke na dosadašnjoj podršci, istakavši da je veoma značajno što su međunarodni eksperti uključeni u aktivnosti koje imaju za cilj jačanje finansijske stabilnosti i podsticanje ekonomskog rasta u tom bh. entitetu.\n– U fokusu su mjere koje imaju za cilj unapređenje poslovnog okruženja i jačanje konkurentnosti, te jačanje finansijske stabilnosti koja će dovesti do snažnijeg privrednog rasta – izjavila Vidović, naglasivši da je riječ o politikama planiranim u ključnim finansijskim dokumentima za predstojeći period.\nŠef Kancelarije Svjetske banke iskazao je zadovoljstvo saradnjom sa ekspertskim timovima na zajedničkim projektima, te posebno istakao značaj intenzivnijeg nastavka saradnje na Projektu restrukturiranja Željeznica RS i projektu registracije nekretnina u RS.


Nova posteljina za bugojanski vrtić – RTV Bugojno\nNova posteljina za bugojanski vrtić\nU JU Centar za predškolsko vaspitanje i obrazovanje Bugojno danas je stigla vrijedna donacija, a riječ je o posteljini za krevete koje koriste polaznici Centra.Radi se o projektu „Moj krevetić- moj oblačić“, za koji su sredstva obezbjeđena putem JP BH Pošta.\nU bugojanskom vrtiću je od danas ,spavaona za mališane ozarena šarenim bojama, a krevetići posteljinom sa uzorcima likova iz omiljenih dječijih crtanih filmova.Za njihov slađi san tokom boravka u ovoj ustanovi, pobrinulo se rukovodstvo Centra, a zahvaljujuć podršci JP BH Pošta. Kako navodi vd.direktora Centra za predškolsko vaspitanje i obrazovanje Bugojno Edina Šupić, značajnu podršku pružili su im i roditelji polaznika vrtića. Direktorica Centra ističe da je u fazi realizacije nekoliko značajnih projekata koji bi trebali biti realizirani u ovoj godini. Jedan od značajnijih , a koji je već odobren i finansijski podržan od strane Kantonalnog ministarstva prostornog uređenja je projekat utopljavanja, odnosno ugradnja nove vanjske stolarije na zgradi Centra. Vrijednost projekta je 70.000 KM. Trenutno je u fazi raspisivanje tendera za izvođača radova tako da se realizacija ovog značajanog projekta očekuje uskoro.


Prsti muškarca otkrivaju da li je džentlmen ili varalica\nNedavno istraživanje sprovedeno na Univerzitetu u Kanadi pokazalo je da se muškarci sa dužim srednjim prstom i kraćim kažiprstom uglavnom ponašaju bolje prema ženama\nRazlika u dužinama znači izloženost višim nivoima testosterona u materici majke, kaže Simon Ioung, koautor studije i profesor psihijatrije na univerzitetu.\nPročitajte još: PAMETNIJE I PEDANTNIJE: Žene varaju veštije od muškaraca\nIstraživanje je pratilo društveni život i ponašanje 155 ispitanika u dobi od 18 do 54 godine tokom 20 dana. Svi ispitanici morali su da zabeleže svaku socijalnu interakciju koja traje duže od 5 minuta, a osobe u kontaktu sa njima morale su da opišu svoj karakter i ponašanje, na primer da li su bile ljubazne, svađalica, dominantne, pokorne .\nMuškarci sa dužim prstima bili su češće ljubazniji, nasmejaniji, spremniji na kompromise i saosećanje.\nPrema Jangu, ovi muškarci su društveniji i često imaju više dece. Muškarci sa kažiprstom i srednjim prstom iste dužine, uglavnom su bili svađalice i kritični prema ženama, koristeći povišen glas i dobru dozu sarkazma u komunikaciji.\nU ovoj studiji, uticaj dužine prsta imao je značajan uticaj samo u slučaju ponašanja muškaraca prema ženama. Mere nisu imale uticaja na tretman muškaraca sa drugim muškarcima ili ženama prema muškarcima ili drugim ženama.\nPre nego što se radujete što vaš dragi ima duži četvrti prst na ruci, budite oprezni jer to može značiti i povećane šanse za neverstvo, barem prema drugoj studiji koju su sproveli naučnici sa Okforda.\nNavodno, i muškarci i žene koji imaju znatno duže prste imaju veće šanse da zalutaju u vezi ili braku, dok ljudi sa približno jednakim dužinama kažiprsta i srednjeg prsta više vole monogamiju.\nPAMETNIJE I PEDANTNIJE: Žene varaju veštije od muškaraca\nPoznati ruski psihoterapeut otkriva zašto današnji brakovi propadaju\nONA IMA 22, A ON 56: "Uvek su mi se sviđali tatini prijatelji, a tek kakav nam je SEKS" (FOTO)


Ne propustite upis na I i II stepen intenzivnog kursa arapskog jezika kroz Kur'an! Učite arapski jezik na novi, lakši i brži način!\nKurs se sastoji iz šest stepena, a svaki stepen ima 36 časova. Nastava počinje u ponedjeljak, 1. jula 2019., a održavat će se tri puta sedmično po 90 minuta u sljedećim terminima:\nI stepen, ponedjeljkom, srijedom i petkom, 18.00 – 19.30\nII stepen, ponedjeljkom, srijedom i petkom, 19.30 – 21.00\nKraj kursa je planiran za 9. august 2019.\nKurs je besplatan za članice Centra.\nZa dodatne informacije, možete se obratiti na email: amina.edu@nahla.ba.\nUpis na I i II stepen\nNastava počinje u ponedjeljak, 1. jula 2019


Srpski narod da kaže „ne“ bratoubilaštvu, ulici i rušenju Srpske | Zvornik Danas\nIz Zvornika biciklom za Ostrog za bebu Teodora 4 седмице ago\nEPIDEMIJA MORBILA U PORODICI U Zvorniku oboljelo troje djece iz ISTE PORODICE 3 месеца ago\n24. redovna sjednica Skupštine grada Zvornika: Samo „Dom omladine“ poslovao negativno 3 месеца ago\n„Fejsbuk“ zabranio bijeli nacionalizam i separatizam 4 месеца ago\nSrpski narod da kaže „ne“ bratoubilaštvu, ulici i rušenju Srpske\non: 05. октобра 2018 In: Politika, VIJESTI\nBEOGRAD – Udruženje „Čast otadžbine“ pozvalo je Srbe u Republici Srpskoj na sabornost i da kažu ne bratoubilaštvu, ulici i rušenju Republike Srpske, kao i da usvoje načelo „Republika Srpske iznad svega“.\nU saopštenju Udruženje „Čast otadžbine“ ističe da, kako se navodi, „patriote iz SDS imaju šansu da ponovo preuzmu istorijsku ulogu i kažu – „Ne ulici i ne rušenju Republike Srpske`“.\n„Šansa za naš opstanak u ovom trenutku je povratak na izvorni Dejtonski mirovni sporazum i svi treba da se okupimo oko tog cilja. Neka mir i ljubav zavlada među srpskim narodom“, navodi se iz Udruženja „Čast otadžbine“.\nUdruženje je pozvalo srpski narod da mirno izađe na izbore i da dostojan odgovor onima koji pokušavaju da ugroze slobodu i integritet Republike Srpske, te ocijenilio da „haos i ulica“ nisu potrebni jer bi bili pogubni za srpski narod.\n„Naša bratska Srbija se decenijama oporavlja od njihovog 5. oktobra i ulice, pa zar nam to nije dovoljna pouka“, kaže Udruženje.\nU saopštenju se ocjenjuje da sve ovo što se dešava u Republici Srpskoj, „počev od nametanja nepovjerenja u institucije države, protesta, terorističkog akta, plasiranja laži, stvaranja lažnih afera, predstavlja klasičan primjer specijalnog rata prema Srpskoj“.\n„Sve ove aktivnosti finansiraju i planiraju strane obaveštajne službe u saradnji sa OBA BiH i kolaborantima rukovodstva Saveza za promene“, tvrde iz Udruženja „Čast otadžbine“.\nIz Udruženja „Čast otadžbine“ ističu da ne sumnjaju u patriotizam najvećeg dijela članstva SDS sa kojim su se zajedno borili i stvarali Republiku Srpsku.\n„Zar da za šaku krvavih dolara koji će završiti u džepovima kolaboracionista, Bakir i oni što su nas bombardovali, kupe, sve ono što smo zajedno izborili?“, pita Udruženje.\nIz Udruženja pitaju „zar je normalno da se prihvate oni pojedinci među Srbima, koje su izabrale strane obaveštajne službe, a sarajevska čaršija ih hvali kao najbolje“.\n„Da li je to jasan signal za sve nas patriote iz bilo koje partije, da moramo sagledati o čemu se radi? Ili je normalno da prihvatimo i sledimo sugestije i informacije koje nam dolaze iz bratske Srbije i Rusije i njihovih vođa Putina i Vučića?“, navodi Udruženje.\nUdruženje pita „ko ima pravo da sumnja i ne vjeruje ljudima koji raspolažu nepobitnim dokazima o izdaji pojedinaca iz redova srpskog naroda i koji su istinski i jedini prijatelji?“.\n„Da li posle ovoga ima mesta našim dilemama, ko je pravi izbor? Zar i napadi stranih ambasada i sarajevske čaršije i njihovih kolaboracionista na predsednika Milorada Dodika i premijera Željku Cvijanović i ministra unutrašnjih poslova Dragana Lukača ne govore jasno ko stoji na putu ostvarenja njihovih ciljeva, realizaciji `Islamske deklaracije` i stvaranju unitarne Bosne?“, navodi se u saopštenju.\nOznake: čast otadžbineizbori 2018\nPokušaj atentata na Štrahea?


Među 100 najvrednijih brendova na svetu samo "Tojota", "BMW" i "Mercedes" iz auto-industrije\nUprkos koroni, krizi svetske ekonomije, 100 najvećih svetskih brendova je povećalo svoju vrednost, prema istraživanju poznate kompanije Kantar. Tih 100 brendova je dostiglo vrednost od fantastičnih pet triliona dolara što je ekvivalent godišnjem BDP Japana!\nOd 2006. kada je vrednost bila jedan trilion rast najmoćnijih je nezaustavljiv!\nPročitajte još:Ovo je trenutno jedini kombi za koji ćete od države dobiti 5.000 EVRA\nPrvi po vrednosti brenda je "Amazon" koji je zabeležio rast od neverovatnih 32 odsto pa sada vredi 415,9 milijardi dolara! Drugi je "Epl"čiji rast je iznosio 14 odsto na godišnjem nivou i koji sada vredi 352,3 milijarde dolara. Treći je "Majkrosoft" sa rastom od 30 odsto i dostignutom vrednošću od 326,5 milijardi dolara.\nČini se da je vreme automobilskih giganata, koji prodaju desetak miliona vozila godišnje, baš uzdrmala korona.Tako se među 1000 najvećih nalaze samo tri iz ove automobilske grane, a samo jedan je zabeležio rast.\nNajbolje rangirana je japanska "Tojota" na 48. mestu ali je izgubila vrednost za 3,0 odsto!\nPročitajte još:Nova "seat ateka" će umesto vas skidati i led sa šoferšajbne (FOTO/VIDEO)\nNemački tandem "BMW" i "Mercedes" je zadržao poziciju među 100 veličanstvenih. "Mercedes" je izgubio devet odsto vrednosti i sada su 56. na listi dok je "BMW" izgubio čak 14 odsto vrednosti i sada je na 61. mestu!\nJedini brend, iz automobilske industrije, koji je uvećao vrednost je "Tesla" sa rastom od 22 odsto i koji je četvrti automobilski brend na svetu ali izvan 100 najvećih.


MINISTAR SELAKOVIĆ SE SASTAO SA BERGEROM: Nemačka jedan od najznačajnijih partnera Srbije\nveoma dobri bilateralni odnosi\nrade jaksic\t 30.07.2021. 15:05h 09:24h\nMinistar spoljnih poslova Nikola Selaković razgovarao je danas sa državnim sekretarom Ministarstva inostranih poslova Nemačke Migelom Bergerom o političkoj i ekonomskoj saradnji dve zemlje, evropskim integracijama i saradnji u regionu zapadnog Balkana.\nSelaković je bilateralne odnose ocenio kao veoma dobre, istakavši da njima, u velikoj meri, doprinose i lični i prijateljski odnosi predsednika Vučića i kancelarke Angele Merkel, saopštilo je Ministarstvo spoljnih poslova.\nGovoreći o ekonomskoj saradnji, Selaković je rekao da je Nemačka jedan od naših najznačajnijih ekonomskih partnera i u tom kontekstu ukazao na značaj saradnje sa Nemačkom u oblasti dualnog obrazovanja.\nIstakao je i da je jedan od važnih interesa Srbije povećanje investicija u infrastrukturne projekte.\nŠef srpske diplomatije podvukao je da je članstvo u EU strateški cilj Srbije i zahvalio Nemačkoj, kao jednom od najznačajnih političkih partnera, na podršci koju pruža politici proširenja i unapređenje političkog dijaloga Srbije i regiona sa EU.\nRazgovarajući o regionalnim inicijativama, Selaković se osvrnuo na značaj "Berlinskog procesa" napomenuvši da je taj forum u značajnoj meri doprineo ubrzanju određenih procesa i stvaranju neophodnih uslova za bliže povezivanje u našem regionu.\nMinistar je uputio i izraze saučešća Nemačkoj zbog žrtava u poplavama koje su nedavno pogodile tu zemlju, te ponovio da je Srbija spremna da pruži pomoć u otklanjanju njenih posledica.\nBRNABIĆ NAKON SASTANKA SA BERGEROM: Očekujem otvaranje još 2 poglavlja\nVAŽNA VEST ZA SRBIJU: Predsednik se video-snimkom obratio građanima, stopa rasta 7,5 odsto! Čestitam i lep vikend želim (VIDEO)\nPAVIĆEVIĆ O INICIJATIVI OTVORENI BALKAN: Ovo je najozbiljniji projekat mira na Balkanu, ko ne učestvuje - ne razume procese!\nPREDSEDNIK SRBIJE U VELIKOJ PLANI: Razvedite tu mrežu već jednom! S radnicima razgovarao i na ruskom (VIDEO)\nNikola SelakovićMigel BergernemačkaNemačka


Bogate rezerve lignita, ležišta olova, cinka, srebra... - Ekonomija - Dnevni list Danas\nPočetna » Vesti » Ekonomija » Bogate rezerve lignita, ležišta olova, cinka, srebra…\nDvodnevni naučni skup SANU "Energetika i resursi na Kosovu i Metohiji"\nJ. T.17.01.2022. 18:55\nBez obzira na ono što se događa na Kosovu i Metohiji pod protektoratom UN od juna 1999, uključujući i oblast energetike politika potpunog odricana od KiM je neodrživa – vodi u opasnost ne samo od energetske nego i ekonomske zavisnosti Srbije, što pokazuju mnoga iskustva širom sveta. To je danas, uz apel za „racionalno gazdovanje resursima“, poručeno sa dvodnevnog naučnog skupa u SANU pod nazivom „Energetika i resursi na Kosovu i Metohiji“.\nOvom konferencijom Akademija je započela niz skupova o južnoj srpskoj pokrajini u 2022. u kojoj se navršava 100. godina od „prve sijalice“ na KiM – zasvetlela je u Uroševcu 1922, kad je počela i eksploatacije lignita na ovom prostoru.\nPrema dosadašnjim istraživanjima i raspoloživim podacima, uključujući i međunarodne i prištinske studije, na KiM se nalazi bezmalo 79 odsto srpskih rezervi primarne energije u uglju, pre svega lignita koji se eksploatiše uglavnom u Kosovskom basenu, dok su Metohijski i Drenički još nedovoljno istraženi. Kako se juče čulo, na prostoru KiM, gde tradicija rudarstva postoji od rimskih vremena i srednjeg veka – 29. januara navršiće se 610 godina od donošenja prvog srpskog Zakona o rudarenju – postoje i značajne rezerve metaličnih i nemetaličnih mineralnih sirovima koje imaju primenu u mnogobrojnim granama privrede. Najveći značaj ima 27 ležišta i 41 rudna pojava olova, cinka i srebra, uz koje se javljaju i mineralizacije mangana, kao ležišta nikla, kobalta, hroma, antimona, boksita, gvožđa…\nPrvog dana rada skupa, koji su zajedno organizovala dva odbora SANU – za srpsko pitanje i energetiku, najviše pažnje posvećeno je statusu i stanju energetskog sistema i energetskih objekata, posebno načinu na koji se njima upravlja i kako se koriste od uvođenja protekorata UN, koje se u najvećoj meri poklopilo sa proterivanjem i ubistvima radnika srpske nacionalnosti u energetskom sektoru , čemu su prehodile otmice Srba zaposlenih u Termoeletrani Obilić i kopovima u centralnom delu KiM.\n– Teško je proceniti kada će biti vraćena odgovarajuća vlasnička i upravljačka prava nad elektranama, rudnicima, vodoprivrednim postrojenjima i drugim resursima. Ipak, postoji potreba da se ukaže na odgovarajuće okolnosti, podatke i saznanja i da se razmotre važna pravna i ekonomska pitanja. Treba podsetiti na pitanja vlasništva i ukazati na potrebu usaglašenog planiranja i razvoja srpskih resursa na KiM i resursa u drugim delovima Srbije. Treba razmotriti uticaj eksploatacije energetskih resursa na Kosovu van kontrole Srbije na životnu sredinu i kvalitet vazduha i voda na ostatku njene teritoriji Srbije – rečeno je između ostalog juče u SANU.\nkimKosovoKosovo i MetohijarudarstvoSANUBeograd


Jeftini letovi iz Švedske do Estonije - Aviokarte Švedska Estonija - eSky.hr\nAviokarte iz Švedske do Estonije\nPretražite letove iz Švedske do Estonije\nProvjerite najbolje prilike za letove iz Švedske do Estonije\nKada rezervirati letove do Estonije\n✔ Postoje li posebne ponude za letove iz Švedske do Estonije na eSky.hr?\n✔ Mogu li se pobrinuti za osiguranje prilikom rezervacije leta iz Švedske do Estonije?\n✔ Ako rezerviram leto iz Švedske do Estonije, mogu li rezervirati ujedno i smještaj?\n✔ Koje zrakoplovne tvrtke nude letove iz Švedske do Estonije?\nBudite sigurni, da na eSky.hr ponuda letova iz Švedske do Estonije uključuje ne samo niskotarifne aviokompanije, već i one koje su specijalizirane za visoki standard.\nPopularne aviokompanije na relaciji Švedska - Estonija


Pregovorima o pristupanju Crne Gore potrebna nova dinamika | MINA\nNaslovnicaCrna GoraDruštvoPregovorima o pristupanju Crne Gore potrebna nova dinamika\nPregovorima o pristupanju Crne Gore potrebna nova dinamika\nPodgorica, (MINA) – Pregovorima o pristupanju Crne Gore Evropskoj uniji (EU), potrebna je nova dinamika, i brz i vidljiv napredak, ocijenili su poslanik Demokratske partije socijalista Andrija Nikolić i izvjestilac njemačkog SPD-a za Zapadni Balkan Adis Ahmetović.\nOni su to ocijenili na sastanku tokom konferencije o “Demokratizaciji i ulozi parlamenata Zapadnog Balkana”, koja se održava u Berlinu, u organizaciji njemačkog Instituta Aspen.\nIz Skupštine je saopšteno da je Ahmetović u razgovoru sa Nikolićem istakao da je podrška Crnoj Gori za ubrzanje evropskih integracija, potrebna, ne samo od Njemačke, već i od ostalih članica Evropske unije.\nTo je prema njegovim riječima, važno zbog ukupne perspektive građanskih i evropskih politika u regionu Zapadnog Balkana.\nNavodi se da je Nikolić njemačkog kolegu detaljnije upoznao sa konceptom manjinske vlade u Crnoj Gori, potencirajući kako je njen primarni zadatak da u saradnji sa Parlamentom radi na reformi ključnih pravosudnih institucija.\nNikolić i Ahmetović, saglasili su se da Crna Gora treba da bude prva država sa Zapadnog Balkana koja će nakon Slovenije i Hrvatske postati članica EU.


Započela nova humanitarna akcija "Banija je naša kuća" - Srpsko Narodno Vijeće - SNV\nZapočela nova humanitarna akcija “Banija je naša kuća”\nU cilju nastavka pomoći potresom stradalom stanovništvu Banije, Srpsko narodno vijeće pokrenulo je novu humanitarnu akciju “Banija je naša kuća” koja traje od 11. 8. 2021. do 8. 11. 2021., odnosno 90 dana predviđenih po Zakonu o humanitarnoj pomoći.\nTokom prve akcije SNV-a “Banija je naša kuća” koja je trajala od 30. decembra 2020. do 29. marta ove godine, preko namjenskog računa primljeno je ukupno 2.142.689 kuna. Financijska sredstva uplatili su građani, pravne osobe i srpske institucije. SNV je prenamijenio 400.000 kuna za stradale u potresu, dok je najveći broj novčanih donacija pristigao od pravnih osoba.\nPreko humanitarne akcije “Banija je naša kuća” primljene su i materijalne donacije u vrijednosti od 4,7 miliona kuna. Osigurano je 125 kontejnera za privremeni smještaj porodica, od kojih je 86 donirao SPC, odnosno Mitropolija zagrebačko-ljubljanska, a 25 ambasada Srbije. Većinu doniranog građevinskog materijala u vrijednosti od 376.500 kuna osigurao je Fond za izbegla, raseljena lica i saradnju sa Srbima u regionu iz Novog Sada.\nPoziv na broj: OIB SNV-a (29873902790) ili datum uplate


KAKO DA ZNATE DA LI TRČITE POGREŠNO? | Runnmore\nTrčanje je sport u kome vremenom naučite da uživate, pogotovo kada je reč o dugim relacijama. To je proces koji aktivira vaše mišiće, dok istovremeno smiruje i opušta um, pomaže vam da se isključite iz stresne svakodnevnice i uživate u svakom pređenom kilometru. Za većinu trkača, trčanje je stvar izbora, a benefit koji od njega imaju je višestruk - zato im nije teško da svakog dana obuju patike i osvoje neku novu stazu.\nSvi znamo da je priprema ključ uspešnog trčanja, ipak, ukoliko primetite da vam trčanje ne ide glatko, verovatno da nešto ne radite kako treba.\nU nastavku pročitajte koji su to znakovi koji vam mogu ukazivati da trčite pogrešno.\nOsećate bol na treningu\nZnam da mnogi veruju da je tokom trčanja ‘’normalno’’ da vas nešto boli i da tako treba, međutim, to baš i nije istina. Ukoliko ste početnik, sigurno ćete u nekom trenutku osetiti da vas bole noge. Ako taj bol prolazi tokom trčanja, ili se smanjuje između dva treninga, to je normalno i znači da se vaše telo navikava na ovu aktivnost. Ukoliko osećate bol koji se intenzivira pri svakom sledećem treningu i koji nikako ne prolazi, to je siguran znak da nešto nije u redu. Možda ste samo preterali sa trčanjem ili možda imate neki konkretan problem. Zato vam savetujem da posetite stručnjaka, ne terapeuta ili ‘’internet’’ savetnika, već lekara specijalizovanog za bol koji osećate.\nLenji ste i mrzovoljni kada trčite\nOdlazak na trčanje treba da bude nešto što vas usrećuje i ispunjava vaš dan. Tada, a naročito za vreme samog treninga, nikako ne treba da budete mrzovoljni. Mogu da razumem da ste ujutru lenji da ustanete iz kreveta, ili da vas mrzi da izađete napolje kada je vreme loše, ali nakon trčanja bi trebalo da se osećate srećno i ispunjeno. To je osećaj koji dolazi prirodno zbog lučenja endorfina, hormona koji smanjuje osećaj napetosti, a pojačava osećaj opuštenosti i zadovoljstva. Ukoliko vam nije ugodno nakon završenog treninga, moj savet je da napravite pauzu, jer je trčanje potpuno pogrešno bez osećaja sreće.\nPročitajte još i ovo: Šta kada želite da trčite, a vaš um kaže “ne mogu”?\nImate grčeve i osećaj teških nogu\nMislim da je svaki trkač bar jednom prošao kroz ovu fazu koja, kada se desi, ume da bude parvo mučenje. Ponekad, noge znaju da budu teške na samom početku trčanja, ali se posle par kilometara ‘’razrade’’ tako da više ne osećate neprijatnost. Međutim, ako su vam noge i nakon treninga teške, a uz to imate i grčeve, vreme je da napravite pauzu. U tom periodu odmor i masaža su ključni, sve dok vam noge ponovo ne postanu lake kao perce.\nTrening svakako ne treba da predstavlja mučenje, a trčanje nogama koje jedva pokrećemo može da bude veoma naporno. Zato je važno da u sportu, kao i u svim drugim oblastima života, povremeno napravimo pauzu i oslušnemo šta nam telo i um poručuju, kako bismo se što bolje pripremili za nove izazove.


Tijana Filipović: Protiv Zvezde je finale pre finala - SportFem\nTijana Filipović: Protiv Zvezde je finale pre finala\n(Foto: ŽFK Spartak)\nSudarile su se kuglice Spartaka i Crvene zvezde na žrebu za polufinale Kupa Srbije.\nDva kluba koja su bili pobednici najmasovnijeg takmičenja u prethodna dva izdanja odmeriće snage prvo 26. maja u Beogradu, a onda i 30. maja u Subotici.\nČetiri puta su ove sezone Spartak i Zvezda igrali međusobno u Superligi, pa plej-ofu, tri puta su slavile Golubice, jednom je bilo nerešeno. Igrali su upravo minulog vikenda u Subotici i domaći tim je slavio sa 7:0 uz čak četiri gola fantastične Tijane Filipović.\nBez obzira na sve, najbolja golgeterka lige govori o Zvezdi uz puni respekt i ne očekuje lak posao u polufinalu.\n“Iskreno, po meni je ovo finale pre finala, susret dve najbolje ekipe u ligi. Biće zanimljive utakmice sigurno, pošto je u pitanju Kup i igračice su maksimalno motivisane, pogotovo protiv nas svi imaju veliki motiv. Mi ćemo pokušati da damo maksimum i da pobedimo, kao i na svakoj utakmici do sada”, kaže Tijana za SportFem.\nOna je samo u poslednja dva susreta sa Zvezdom postigla sedam golova!\n“Tačno je, mnogo golova sam dala do sada protiv Zvezde, nadam se da ću tako nastaviti i u naredne dve utakmice”.\nDva tima se toliko dobro poznaju da Filipovićeva veruje da nemaju čime da iznenade jedni druge.\n“Zvezda ima dobre igračice, pitanje je koliko će one biti raspoložene za igru, ali ako mi budemo na visini zadatke, ne bi trebalo da bude problema. A, verujem da će tako i biti”, poručila je Tijana Filipović.\nSrodni članciKup srbijepopularnoTijana FilipovićŽFK Spartak\nKup Srbije: Zvezda na Spartak u polufinalu\nPredlog pred FIFA: Svetsko prvenstvo na svake dve godine


Osnovni preduslovi ekonomskog razvoja - CEPS\nNaslovna CEPS Osnovni preduslovi ekonomskog razvoja\nOsnovni preduslovi ekonomskog razvoja\nDa bi Crna Gora nastavila da bude najbrže rastuća ekonomija Zapadnog Balkana, ali i da se obezbijedi održiv ekonomski razvoj i njena unutrašnja (politička i socijalna stabilnost) neophodno je djelovanje u tri strateška pravca:\nNastavak privlačenja stranih direktnih investicija – u cilju obezbjeđenja neophodnog kapitala za korišćenje resursa koji su nam na raspolaganju, kako bi se obezbijedio stabilan privredni rast, uz fiskalnu i makroekonomsku stabilnost zemlje. Crna Gora je u ovom segmentu ostvarila definitivno najveći napredak u protekloj deceniji, međutim i dalje postoje velika ograničenja u ovom segmentu iz razloga što se jedan dio pojedinaca u organima vlasti ponaša kao da je Crna Gora jedina investiciona destinacija na svijetu, tako da i dalje nemamo rješen status za mnoge razvojne projekte u zemlji. Odnos prema investitorima i projektima koji imaju potencijal da se realizuju, mora biti po principu “one-stop-shopa”, koji će u svakom trenutku dati odgovore: što se traži za svaki od projekata (BOT/DBOT, greenfield, privatno-javno partnerstvo, finansiranje, ili…), sa kim se pregovara, pod kojim uslovima, koliko proces pregovora/donošenja odluka/dokumentacije može da traje i sl.\nRazvoj infrastrukture – je od presudnog značaja za sveobuhvatan društveno-ekonomski razvoj zemlje i unaprijeđenje kvaliteta života u Crnoj Gori. Pritom, kako bi se prevazišla ograničenja kod finansiranja većih infrastrukturnih projekata, trebalo bi koristiti potencijal kineskog „Puta svile“, s obzirom da Kina može da ponudi vrhunska tehnološka rješenja uz najpovoljnije uslove finansiranja. Posao sa CRBC na autoputu i interesovanje kineskih kompanija za energetski sektor ohrabruju, međutim Crna Gora bi trebala pripremiti što više gotovih projekata za naredne samite u okviru “16+1” inicijative, kako bi se iskoristio postojeći globalni „momentum“.\nRazvoj socijalne ekonomije – je od izuzetnog značaja za eliminisanje socijalne nejednakosti, uklanjanje kontrasta na relaciji sjever-jug i obezbjeđenje ravnomjernog ekonomskog razvoja. Moramo biti svjesni da tržište nije u stanju da riješi brojna društvena pitanja, poput zapošljavanja teško zapošljivih grupa, socijalne inkluzije i regionalnog razvoja zemlje, jer se radi o oblastima koje karakterišu visoki transakcioni troškovi i niske stope prinosa na kapital, tako da nije realno očekivati da će bilo domaći, bilo strani investitori djelovati u ovim oblastima, bez obzira na brojne podsticajne mjere koje država nudi.\nOvaj dokument nastao je na bazi rezultata istraživanja “Strateška studija o razvoju socijalne ekonomije u kontekstu Strategije Jugoistočna Evropa 2020” koji sam, kao dio regionalnog ekspertskog tima, uradio 2014. godine za potrebe Evropskog pokreta u Srbiji i SeCons, a u skladu sa zahtjevima Regional Cooperation Council iz Sarajeva (kao naručioca posla), čiji je i Crna Gora član. Dokument se bavi trećim pravcem djelovanja, tj. razvojem socijalne ekonomije i društvenog preduzetništva, što bi takođe trebalo biti dio aktivne vladine politike u Crnoj Gori.\nIstraživanje koje je pred vama jasno pokazuje da su ciljevi socijalne ekonomije u potpunosti inkorporirani u svim strateškim dokumentima Crne Gore, i da se radi o konceptu koji je razvijen u većini zemalja EU, sa ciljem da se prevaziđu oni strukturni problemi u ekonomiji koje ni tržište, ni država, nisu u stanju sami da riješe. Ako bismo prenijeli podatke o uticaju socijalne ekonomije sa EU na Crnu Goru, to bi značilo najmanje 14,000 novih radnih mjesta u zemlji, i to prije svega iz segmenta teško zapošljivih lica i lica koja potiču iz manje razvijenih opština u Crnoj Gori. S druge strane, ako bi nivo socijalne ekonomije dostigao stepen razvoja kao što je to slučaj sa Irskom i Holandijom, onda bi ovaj dio ekonomije mogao obuhvatati čak 20-22,000 zaposlenih (9-9,50% radno aktivnog stanovništva).\nU dokumentu je dat prikaz stanja socijalne ekonomije u Crnoj Gori, sa preporukama za razvoj ovog koncepta, kao i odgovori na ključna pitanja koja su se javljala kada je u pitanju razvoj društvenog preduzetništva kod nas, poput tipova organizacija socijalne ekonomije, modela finansiranja i uspješne upravljačke strukture socijalnih preduzeća.\nRazvoj socijalne ekonomije može se direktno odraziti na povećanje zaposlenosti, veću inkluziju marginalizovanih grupa, veći dohodak po glavi stanovnika i rješavanje različitih društvenih problema koje postojeći sistem ne može riješiti. U konceptu društvenog preduzetništa treba se prepoznati model koji će ponuditi nove načine adresiranja i rješavanja ovih problema.\nOno što je posebno bitno istraći jeste da za razvoj ovog koncepta nisu potrebna velika budžetska izdvajanja, iz razloga što već postoje različiti mehanizmi podrške, već razvoj institucionalnog okvira i usaglašavanje podsticajnih mjera koje Vlada već sprovodi u dijelu zapošljavanja, razvoja malih i srednjih preduzeća, ruralnog razvoja, integracije osoba sa invaliditetom i sl.\nZalaganje za razvoj socijalne ekonomije znači posvećenost potpunom korišćenju raspoloživih resursa, većoj zaposlenosti, smanjenju socijalne isključenosti i siromaštva, pravdi, humanosti i harmoničnom društvu.\nPrethodni članakKljučne preporuke za razvoj socijalne ekonomije u Crnoj Gori\nNaredni članakU Beogradu održan Forum socijalnih inovacija


Vesti - Počela grant šema programa Exchange 5 u oblasti upravljanja imovinom SKGO - Vesti detaljno\nPočela grant šema programa Exchange 5 u oblasti upravljanja imovinom\nSvečana ceremonija kojom je obeležen početak realizacije grant šeme Programa Exchange 5 održana je 22. januara 2019. godine u Beogradu. Skup u organizaciji Ministarstva državne uprave i lokalne samouprave (MDULS), Ministarstva finansija - Sektora za ugovaranje i finansiranje programa iz sredstava Evropske unije i Stalne konferencije gradova i opština (SKGO) označio je početak realizacije 18 projekata ukupne vrednosti 3,5 miliona evra, koji će u 48 lokalnih samouprava unaprediti proces upravljanja javnom imovinom. Program finansira Evropska unija iz alokacije za IPA 2014, a sprovodi MDULS u saradnji sa Ministarstvom finansija - Sektorom za ugovaranje i finansiranje programa iz sredstava Evropske unije (ugovornim telom) i SKGO kao implementacionim partnerom.\nOvom prilikom Branko Ružić, ministar državne uprave i lokalne samouprave rekao je da su opštine, gradovi i njihove partnerske organizacije uspešno prošli selekciju za dobijanje sredstva iz fondova EU.\n„Upravljanje imovinom je oblast koja zahteva temeljno uređenje, jer da bi lokalne samouprave na valjan način raspolagale imovinom, prihodovale od nje ili je stavljale u funkciju zadovoljenja potreba građana, važno je da znaju čime raspolažu.“, kazao je Ružić.\nOn je podsetio da je prošle godine usvojen niz propisa koji obezbeđuju veće učešće javnosti u radu lokalnih vlasti, jačanje kapacitete zaposlenih u lokalnim samoupravama i bolјe uređuje postupak evidencije nepokretnosti u javnoj svojini i sam postupak upravlјanja imovinom opština. Ministar je uveren da će ovakvi zakonski temelji i podrška koju dobijamo kroz program Exchange doprineti efikasnom upravljanju imovinom, strateškom planiranju i programskom budžetiranju na lokalnom nivou.\nJadranka Joksimović, ministar za evropske integracije, navela je da Program Exchange 5 kao deo međunarodne razvojne pomoći EU predstavlja pripremu za uključenje Srbije u evropsku kohezionu politiku.\n„U procesu smo učenja kako da u zemlji primenimo evropske principe političke solidarnosti, a u tom, pretpristupnom trenutku, jako je važno da postoji dobra koordinacija izmedju Ministarstva za evropske integracije, Ministarstva državne uprave i lokalne samouprave i Ministarstva finansija“, kazala je Joksimović.\nPo njenim rečima, lokalne samouprave u Srbiji treba da ojačaju svoje kapacitete za korišćenje strukturnih fondova EU, a u tom procesu veliku ulogu ima SKGO.\n„Važno je da sve jedinice lokalne samouprave budu zainteresovane za ove teme jer dobar efekat programa EU može da se ostvari samo ukoliko postoji saradnja na svim nivoima vlasti“, ocenila je ministar.\nSem Fabrici, šef Delegacije Evropske unije u Republici Srbiji rekao je da je uloga lokalnih vlasti u procesu pristupanja Srbije EU značajna jer se glavna interakcija građana i javne uprave odvija na lokalnom nivou.\n„Kapaciteti lokalnih samouprava u Srbiji moraju da se ojačaju s obzirom na to da više od 60 odsto propisa EU treba da se implementira na lokalnom nivou“, kazao je Fabrici. On je dodao da lokalna samouprava mora da bude osnažena kako bi mogla da ima direktne dobrobiti od primene evropskih tekovina.\nSlavica Savičić, državna sekretarka u Ministarstvu finansija podsetila je da su u decembru prošle godine usvojene izmene i dopune Zakona o javnoj svojini koje su, po njenim rečima, dodatno doprinele jačanju i osnaživanju kapaciteta zaposlenih u lokalnim samoupravama.\n„Tim izmenama se bolje uređuje postupak evidencije nepokretnosti u javnoj svojini, kao i sam postupak upravljanja imovinom opština“, rekla je Savičić. Ocenila je da upravljanje imovinom treba da bude „racionalno, umereno i da ima odgovarajući pravni osnov“.\nMarko Jovanović, pomoćnik ministra finansija i šef Sektora za ugovaranje i finansiranje programa iz sredstava EU, ovom prilikom je rekao da je u projekte u okviru grant šeme programa Exchange 5 uključeno 48 jedinica lokalnih samouprava, od kojih su 18 grant koordinatori, a ostalih 30 su partneri. Pomenuti program i grant šema deo su IPA 2014, drugog po redu programa koji se sprovodi po decentralizovanom sistemu upravljanja fondovima EU. Naglasio je da je CFCU, u saradnji sa relevantnim ministarstvima i institucijama, nedavno postigao veliki uspeh pri ugovaranju upravo programa IPA 2014 i to sa stopom ugovaranja od preko 90%, odnosno više od 59 miliona evra, što ukazuje na veliku posvećenost i zalaganje svih učesnika u procesu upravljanja fondovima i projektima koje finansira Evropska unija.\nĐorđe Staničić, generalni sekretar SKGO kazao je da je Stalna konferencija gradova i opština od 2004. partner EU u projektima jačanja kapaciteta lokalnih samouprava u Srbiji.\n„Do sada je u takve projekte uloženo više od 33 miliona evra. Lokalne samouprave su u projekte koji se sprovode u okviru grant šeme Exchange 5 uložile oko 550.000 evra, što je oko 16 odsto ukupnih sredstava“, naveo je Staničić.\nProgram Exchange 5 čini deo tekućih procesa u okviru kojih Republika Srbija uz podršku Evropske unije ulaže napore da poboljša upravljanje u lokalnoj samoupravi i da unapredi nivo usluga u gradovima i opštinama u cilju podsticanja lokalnog razvoja. Teme Programa Exchange 5 su u funkciji lokalnih reformskih procesa i odnose se na: podršku efikasnom upravljanju imovinom i podršku u strateškom planiranju i programskom budžetiranju.\nUkupna vrednost Programa Exchange 5 iz sredstava EU je 4,45 miliona evra, a od toga 3 miliona evra čini fond za realizaciju projekata u okviru grant šeme za upravljanje imovinom. U okviru preostalih sredstava donacije, obezbeđena je ekspertska podrška lokalnim samoupravama kako u oblasti upravljanja imovinom, tako i u domenu programskog i kapitalnog budžetiranja, koja se realizuje u koordinaciji resornih ministarstava, a posredstvom SKGO.\nViše informacija o programu Exchange 5


Inđija – Tekstilac 6:1\nPočeli su domaći ofanzivno i odmah stavili do znanja da ih samo pobeda interesuje. Kostić je u 8. minutu, uputio loptu u okvir gola, ali neko od odbrambenih igrača izbacio je u korner. Naglić u 12. i Lukić u 16. minutu...nastavak\nDanas “Inđija”- “Tekstilac”\nNakon pobede protiv "Big Bula" u Bačincima proteklog vikenda, pred fudbalerima "Inđije" je novi izazov. Danas se od 15:30 časova, na gradskom stadionu u Inđiji, u okviru vanrednog 20. kola Srpske lige, grupa Vojvodina, sastaju se sa ekipom "Tekstilca" ...nastavak\nInđija - Spartak (Subotica) 4:1 (2:0)\nOmladinci Inđije iz utakmice u utakmicu pružaju sve bolje partije. Puleni mladog fudbalskog stručnjaka Vladimira Pročikovića još jednom su pokazali da su na dobrom putu ka ostvarenju statusa prvotimca. Uverili su još jednom prisutne...nastavak\nBig bul – Inđija 0:1 (0:0)\nU derbiju kola domaćini su bili bolji, ali greška odbrane, u 85. minutu znalački je pretočena u efektan gol gostiju. Iskusni Perović pogodio je levi gornji ugao – 0:1.\nU prvom delu domaćini su bili ubedljiviji, sa velikim brojem...nastavak\nDanas “Big Bul” – “Inđija”\nPosle ubedljive pobede na svom stadionu u prošlom kolu protiv Slovena od 4:0, inđijske zeleno - bele danas očekuje teško gostovanje u Bačincima. Protivnik inđijaca, “Big Bul” trenutno zauzima četvrto mesto sa 28 sakupljenih bodova, dok je “Inđija” posle...nastavak\n1 .. 298\t299\t300\t301\t302\t..313 (2094-2100 od 2189)


Obama: Čovjek u Marsovoj orbiti do sredine 2030-ih\nAstronaut NASA Rick Mastracchio, na Medjunarodnoj svemirskoj stanici radi na održavanju i postavljanju nove opreme\n"Mi ćemo početi slanjem astronauta na jedan od asteroida po prvi put u istoriji. Do sredine 2030-tih, vjerujem da možemo poslati čovjeka u orbitu oko Marsa, i sigurno ga vratiti na Zemlju, a zatim će usljediti sljetanje na Mars, i ja to očekujem u svom životnom vijeku."\nPredsjednik Obama je u Kennedy centar došao kako bi odbranio svoju odluku o gašenju programa povratka čovjeka na Mjesec, i da naglasi svoju viziju šireg istraživanja svemira:\n"Naglasak je na tome da mi ne tražimo nastavak istim putem, mi želimo iskorak u budućnost. Mi želimo ključnu prekretnicu, drugačiji sadržaj za NASA-u."\nPredsjednik Sjedinjenih Država, Barack Obama kaže da američku misiju za Mars očekuje za svog života. Gospodin Obama je o tome govorio jučer u Kennedy centru na Floridi, gdje je iznio svoju viziju budućnosti američke agencije za istraživanje svemira - NASA.\nPredsjednik Obama je pozvao na povećanje NASA-inog budžeta za 6 milijardi dolara u narednih pet godina, sa 3 milijarde posvećene istraživanju raketa za teški teret.\nOn je, takodjer, odgovorio na zabrinutosti oko povećane nezaposlenosti na Floridi saopštivši da će vlada u te svrhe uložiti 40 miliona dolara. I, posebno naglasio, kako je to nazvao, novo poglavlje u američkom vodjstvu u istraživanju svemira:\nNovi predsjednikov program je naišao na kritike u Kongresu i medju uposlenicima NASA-e. Neil Armstrong, prvi čovjek koji je kročio na Mjesec, kaže da je gašenje takozvanog Constellation programa pogubno i prijeti gubljenju američkog liderstva u istraživanju svemira.\nAli direktor NASA-e Charles Bolden, takodjer bivši astronaut, kaže da predsjednik nastoji pomoći agenciji da ostvari novi san:\n"Da bi se san ostvario treba ga provjeriti u praksi, kroz pokuse i pogreške, koje treba promisliti, ispraviti do u detalje kako bi bili sigurni da svi dijelovi rade zajedno kako bi nas podigli, u ovom slučaju, fizički i usudjujem se reći emocionalno i čak duhovno do dalekih granica zvjezdama posutog svemira kojeg svi žudno želimo istražiti."\nPredsjednik Obama je podsjetio na Armstrongovo prvo spuštanje na mjesec, 1969., i pozvao NASA-u da se dogradjuje na toj istorijskoj misiji:\n"To nije bilo samo najveće dostignuće NASA u istoriji, to je bilo najveće dostignuće u ljudskoj istoriji. Sada je pitanje - da li je to bio početak nečega, ili kraj. Ja vjerujem da je to bio početak."\nPredsjednik Obama je rekao da niko više od njega nije posvećen slanju čovjeka u svemir, ali, rekao je, to se mora uraditi pametno, napuštajući dosadašnji način i čineći odlazak u svemir lakšim i dostupnijim.


Boka bend – Radio Herceg Novi\n21. Oktobar, 2019 4:44 pm\nHomePosts Tagged "Boka bend"\nPOVODOM DANA GRADA KONCERT ALEKSANDRE RADOVIĆ\nKoncert jedne od regionalno najpopuarnijih pop pjevačica, Aleksandre Radović biće održan u parku "Boka" u petak 27. oktobra. Koncert je poklon gradu, a priređen je u okviru proslave Dana oslobođenja grada.\nMODNA REVIJA VESNE KRIVOKAPIĆ – ZLATNE NITI MAŠTOVITOSTI I TALENTA\nNovljanka, modna dizajnerka i stilistkinja Vesna Krivokapić, priredila je sinoć u saradnji sa Herceg festom i kao doprinos kandidaturi Herceg Novog za Evropsku prijestonicu kulture, modnu reviju na tvrđavi Forte mare. U tri ciklusa tridesetak djevojaka iz Herceg Novog pokazale su modele elegantnih večernjih haljina i vjenčanica, više od 30 modela, koje su, kako kaže Krivokapić nastajali minule tri godine.\nFOTO PRIČA: GRAD PJEVA\nNiz programa priređenih juče povodom 21. maja Dana nezavisnosti zaokruženi su koncertima - "Grad pjeva" na platou nekadašnjeg Hotela "Rudnik" gdje je nastupila grupa "Stari kapetan" i na Škveru gdje su publiku zabavljali članovi Boka benda.\nKIŠA MIJENJA RASPORED PROGRAMA POVODOM 21. MAJA\nProgram povodom proslave decenije obnove nezavisnosti Crne Gore "Grad Pjeva" koji je planiran za večeras odgođen je za sutra, za 20 i 30, na terasi nekadašnjeg hotela „Rudnik“ nastupiće novska klapa Stari kapetan, a na Škveru Boka bend.


NOVI PROBLEM ZA CRNO-BELE: Partizan bez desnog beka do kraja polusezone!\nGoran Bošković 05/12/2019, 10:00\nDefanzivac Partizana Nemanja Miletić okončao je jesenji deo sezone na minuloj utakmici sa Napretkom zbog povrede kolena i neće moći da pomogne saigračima u preostale tri utakmice sa Radom i Radnikom u domaćem prvenstvu, odnosno Astanom u Ligi Evropre.\nMiletić se povredio još u smiraju prvog poluvremena duela sa Kruševljanima, i prema prvim prognozama povreda nije najteže prirode, ali je koleno pretrpelo veliku rotaciju, te je fudbaler hramljući napustio teren, kasnije i stadion u Humskoj.\nU toku današnjeg dana Miletić će biti podvrgnut i snimanju magnetnom rezonancom, kako bi se utvrdio tačan stepen povrede, a potom ga sasvim sigurno očekuje prevremena pauza zbog koje neće biti na raspolaganju stručnom štabu.\nTa činjenica dodatno sužava izbor treneru Savu Miloševiću, koji je do sada u Miletiću imao gotovo jedini izbor na poziciji desnog beka, dok je Aleksandar Lutovac, po vokaciji inače krilo, bio iznuđeno rešenje.\nTokom milule jeseni Miletić je u dresu Partizana odigrao 26 mečeva u svim takmičenjima i pratkično nije imao alternativu na svojoj poziciji, pa je najverovatnije došlo do “zamora materijala”, što je prouzrokovalo povredu.\nIzvor Sport Extra\nPrevious article Zašto Partizanu drhte noge kad je gusto i da li Miloševiću uzde time izmiču iz ruku?\nNext article TRINKIJERI SA EMOCIJOM GOVORIO O HALI SPORTOVA: Na Novom Beogradu su ispisane mnoge stranice u istoriji Partizana!


Članci poređani po datumu: sreda, 17 oktobar 2018\nPrivatno druženje Dodika i Pavića /FOTO/\nPredsjednici SNSD-a i DNS-a Milorad Dodik i Marko Pavić sastali su se večeras u privatnom druženju u krugu jedne kompanije, javlja portal "Nezavisnih novina".\nTri lica povrijeđena u udesu na lokalnom putu\nTri lica povrijeđena su u sudaru putničkih vozila na lokalnom putu u mjestu Donje Zabrđe kod Ugljevika, rečeno je Srni u Policijskoj upravi Bijeljina.\nNarodna kuhinja - Obroci za 250 ugroženih osoba /VIDEO/\nNarodna kuhinja u Bijeljini počela je sa radom u martu 2006. Godine i tada je imala oko 160 korisnika, danas usluge javne kuhinje koristi 250 korisnika i taj broj je isti već desetak godina, ističe rukovodilac Službe za zajedničke poslove u Gradskoj upravi Mitar Škorić.\n"Pravda": Vlasti nisu ispunile obećanje /VIDEO/\nNakon što se Udruženje Pravda našla na ulici, njeni članovi okupljeni danas na gradskom trgu poručili su republičkoj i lokalnoj vlasti da nisu ispunili dato obećanje da će njihovo udruženje imati svoju kancelariju sa jednim zaposlenim licem koji će aktivno raditi na rješavanju gorućih problema populacije koju okuplja Pravda pod svojim okriljem.\nPredavanje o smanjenju rizika od katastrofa /VIDEO/\nUpotreba dronova u civilnoj zaštiti pruža ogromne mogućnosti unapređenja zaštite i spasavanja u katastofama, a cijena "fantoma" za ovu namjenu je do 6.000 KM, izjavio je danas na skupu u Bijeljini profesor sa Univerziteta "Apeiron" Siniša Tomić.\nDodik: Tvrdnje o izbornoj krađi - ranije dogovoren scenario /VIDEO/\nNovoizabrani srpski član Predsjedništva BiH Milorad Dodik ocijenio je da su tvrdnje o izbornoj krađi dio ranije dogovorenog scenarija i istakao da je i OEBS rekao da su izbori u BiH bili fer i pošteni.\nU Zaječaru zaplijenjeno tri litra "božije droge"\nPolicija je u Zaječaru zaplijenila tri litra takozvane "božije droge" i uhapsila jednu devojku zbog sumnje da je proizvodila i prodavala tu vrstu narkotika, saopšteno je danas iz Ministarstva unutrašnjih poslova /MUP/ Srbije.\nUskoro formiranje vlasti na svim nivoima\nPredsjednik Republike Srpske Milorad Dodik u razgovoru sa ruskim ambasadorom u BiH Petrom Ivancovim izrazio je uvjerenje da će uskoro biti formirana vlast na svim nivoima.


Srpski vaterpolisti gosti Gračanice u martu\nŠampioni Evrope, srpski vaterpolisti, boraviće u martu u Gračanici, saopštio je Vaterpolo savez Srbije.\nEvropski šampioni (Foto Mondo)\nOsim Gračanice, zlatni srpski vaterpolisti će verovatno posetiti i Kosovsku Mitrovicu i Leposavić.\n“Sigurno je da će ova poseta biti pravi praznik za naše ljude u ovom nestu i srpskim opštinama na Kosovu i ostaju samo da se utanače detalji”, saopštio je Vaterpolo savez.\nGost Vaterpolo saveza juče je bio zamenik premijera Kosova Branimir Stojanović koji je sa rukovodiocima razgovarao o poseti reprezentacije.\nStojanović se sastao sa predsednikom VSS Miloradom Krivokapićem, generalnim sekretarom Nemanjom Marijanom i izvršnim direktorom Zoranom Avramovićem.\n11.05.2021 “Manje zaraženih, vakcinacija glavni adut za izlazak iz pandemije” (228)\n11.05.2021 "Napadi na crkve potencijal za nasilje nad stanovništvom" (215)\n11.05.2021 Na Kosovu preminula 3 pacijenta, 49 novih slučajeva infekcije (122)\n11.05.2021 U Srbiji 1.125 novozaraženih, preminulo 18 osoba (119)\n11.05.2021 Bolnici u Gračanici uručeni reagensi za laboratorijske analize obolelih od kovida (113)


RTS\t08.04.2019 11:02\nSkupštinski Odbor za bezbjednost i odbranu razmatraće u ponedeljak Predlog strategije odbrane koji je prošlog meseca usvojila Vlada Crne Gore.\nU dokumentu se navodi da je opasnost od vojne pretnje Crnoj Gori značajno smanjena, kao posledica integracije države u NATO, ali da se ne sme zanemariti.\n"Vojska će upotrijebiti sve raspoložive resurse, u saradnji sa ostalim elementima sistema odbrane i savezničkim snagama, u cilju zaštite nezavisnosti, suverenosti i državne teritorije Crne Gore", ističe se u Predlogu strategije.\nVojska će izgrađivati i održavati sposobnosti nadzora i zaštite mora i vazdušnog prostora u saradnji sa drugim državnim institucijama i saveznicima, tako da u slučaju potrebe obezbedi uspešno narastanje vojnog potencijala Crne Gore.\nU dokumentu se navodi da doprinos razvoju sposobnosti i kapaciteta Alijanse direktno unapređuje bezbednost, stabilnost i prosperitet Crne Gore.\n"Dosljednim razvijanjem sposobnosti snaga deklarisanih za doprinos NATO strukturi snaga, i njihovim angažovanjem, Crna Gora gradi kredibilitet pouzdanog partnera u Alijansi", ističe se u Predlogu strategije.\nNavodi se da je globalno bezbednosno okruženje kompleksno i izloženo nepredvidivim promenama kao i intenzivnom uticaju globalizacijskih trendova i da ga karakterišu dominantno nekonvencionalne, asimetrične i hibridne pretnje.\nBezbednost države, kako se dodaje, može biti direktno i indirektno ugrožena nestabilnostima i konfliktima koji se dešavaju van njenih, ili granica regiona, odnosno kontinenta na kojem se nalazi, što zahteva značajne promene u pristupu odbrani.\n"Na bezbjednost Crne Gore mogu negativno uticati krize u regionu jugoistočne Evrope, ali se zbog posrednog uticaja ne mogu zanemariti ni nestabilnosti u drugim regionima", ocenjuje se u dokumentu.


Arena NAOCARE CRUISER SOFT 92426-56 cena, cene Srbija, prodaja Beograd Novi Sad Niš\nArena NAOCARE CRUISER SOFT 92426-56 cene\n1.583 din - 1.700 din\n1.790 din - 1.799 din\n2.290 din - 2.399 din\n1.288 din - 1.990 din\n690 din - 1.199 din\nEPonuda nije internet prodavnica već Vam omogućava da brzo i lako nađete Arena NAOCARE CRUISER SOFT 92426-56 po najjeftinijoj ceni. Naš cilj je da kupci budu što bolje informisani o ponudi Arena NAOCARE CRUISER SOFT 92426-56 na tržištu Srbije. Vrlo lako nalazite željeni proizvod za kategoriju Naočare za plivanje cene, ne morate da lutate od sajta do sajta za Arena Naočare za plivanje, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Arena NAOCARE CRUISER SOFT 92426-56 sa PRODAVCEM. EPonuda ne može da garantuje potpunu tačnost specifikacije i slika za Arena NAOCARE CRUISER SOFT 92426-56. Pre kupovine, podatke za Arena NAOCARE CRUISER SOFT 92426-56 proverite na sajtu PROIZVOĐAČA.\ncena od 1.583,00 din


Wikipedia:Kako se prijaviti - Wikipedia\nWikipedia:Kako se prijaviti\nWikipedia nije namjenjena ličnim promocijama ali prijavljivanje na Wikipediju na bosanskom jeziku vam omogućava da imate ličnu stranicu na kojoj možete da opišete sebe, svoje zanimacije i omogućite ostalim korisnicima da vas bolje upoznaju.\nNa svojoj stranici možete staviti šta god već želite unutar određenih razumnih granica (pogledaj Vandalizam).\nTu možete staviti vaše kontakt informacije, možda sliku ili šta god već mislite da će biti od koristi da vas ostali članovi Wikipedije na bosanskom jeziku bolje upoznaju. Također sa registrovanim imenom poboljšavate komunikaciju među članovima Wikipedije.\nPrijavljivanjem možete da obilježite stranice koje vas zanimaju s tim što kliknete na "prati članak" te da dobijate obavještenje kad se sadržaji tih stranica promjene.\nPreporučujemo vam da se registrujete s tim što ćete kliknuti na "Prijavi me" u gornjem desnom dijelu stranice i slijedite instrukcije koje se nalaze na stranici za prijavljivanje.\nPreuzeto iz "https://bs.wikipedia.org/w/index.php?title=Wikipedia:Kako_se_prijaviti&oldid=1600922"\nOva stranica je posljednji put izmijenjena na datum 29 novembar 2011 u 19:57.


Porodilje koje su preko noći ostale bez posla mogu da odahnu - Bizlife.rs\n13:01 Beograd, 20/07/2018\nMinistar za rad Zoran Đorđević izjavio je da je vlasnik firme „Handy“ rekao da će uplatiti sve što duguje porodiljama iz te firme.\nObećano je i da će biti rešen radno pravni status svih 236 radnika u narednom periodu.\n„Imali smo sreće jer je vlasnik firme došao u Srbiju, direktor firme je pobegao, a vlasnik je prebacio nadležnost na sebe i javio se inspekciji rada“, rekao je Đorđević i dodao da je u pitanju osoba koja je „kooperativna i koja nije želela da napravi problem zaposlenima“.\nOn je kazao da je inspekcijski nadzor utvrdio da je u centralnom registru 236 zaposlenih, a od toga je 20 porodilja koje imaju problem sa isplatom. Đorđević je rekao da je novi direktor juče na sajtu objavio šta je trebalo da dostave porodilje i da je obećao da će da prihvatiti i doznake. Prema njegovim rečima, država će učiti sve što je u njenoj nadležnosti da bi tim radnicima sve što pripada bilo i dodeljeno.\nOn je dodao da je u pitanju privatna kompanija i da apeluje na sve koji imaju problem sa radnim statusom da to prijave, jer je za Ministarstvo i inspektorat kasno da reaguju kada se firma zatvori i ljudi budu otpušteni i kada im prestane radni odnos. Ministar je izjavio da svi mogu da se jave na besplatan telefon 0800 300 307, radnici, poslodavci i građani, a ukoliko ostave podatke, ministarstvo je dužno da ih obavesti šta je otkrilo na licu mesta.\nRoditeljski portal bebac.com, apelovao je ranije na nadležne da hitno reše probleme trudnica i majki, koje su ostale bez posla u firmi „Handy“, čime su „ostavljene na cedilu“. U saopštenju portala se navodi da su zaposlene „mejlom primile obaveštenje da je firma ‘Handy’ zatvorena“ i to dan pre samog zatvaranja, zbog čega su trudnice i porodilje ostale „zarobljene u firmi sa nejasnim statusom“.\nKatanac na radnje kompanije Handy stavljen je praktično preko noći, a svi zaposleni ostali su bez posla. Sve poslovnice su zatvorene u jednom danu a radnike niko nije obavestio kakva ih sudbina očekuje.\ndoprinosi porodilje hendi


Zahvaljujući donaciji Republike Slovenije, preko Centra za međunarodnu saradnju i razvoj, od 846.000 evra odnosno više od 100.000.000 dinara za oblast energetske efikasnosti, u gradu Kraljevu je izvršena zamena LED rasvetom starih i dotrajalih živinih sijalica.\nUkupna vrednost Projekta je 320.000.000 dinara bez poreza na dodatu vrednost, a Vlada Republike Slovenije je bespovratno dala 30 odsto sredstava gradu Kraljevu.\nPovodom zaključenja prve faze Projekta „Rekonstrukcija javne rasvete u gradu Kraljevu“, u okviru Zvanične razvojne pomoći Republike Slovenije u obliku donacije u cilju implementacije Projekta, naš grad su posetili predstavnici donatora i institucija uključenih u realizaciju projekta.\nPored zamenika direktora Centra za međunarodnu saradnju i razvoj Mojce Kopše, kao donatora u ime Republike Slovenije, gosti grada, sa svojim saradnicima, bili su i ministar privrede Slovenije Zdravko Počivalšek, predstavnici Ambasade Slovenije u Republici Srbiji, direktor kompanije „Lumenia“, koja proizvodi svetiljke – Tomaž Smrkolj, direktor „Elektromontaže“, koja je na čelu konzorcijuma koji je dobio posao u našem gradu – Zoran Stanković. Predstavnicima lokalnih samouprava zainteresovanih da se upoznaju sa ovim načinom veoma uspešne saradnje Projekat je predstavio direktor Javnog preduzeća za uređivanje građevinskog zemljišta „Kraljevo“ Aleksandar Nestorović.\nGradonačelnik Kraljeva dr Predrag Terzić je izrazio zadovoljstvo što je domaćin jednom ovakvom skupu. Kako je istakao, od 9.000 starih ekološki nebezbednih sijalica koje troše mnogo električne energije, koliko postoji na području grada Kraljeva, u toku prošle godine, zamenjeno je više od 4.000 svetiljki.\nZamene javne rasvete u gradu Kraljevu\nMinistar privrede Republike Slovenije Zdravko Počivalšek je rekao da mu je velika čast i zadovoljstvo da prisustvuje promociji Projekta zamene javne rasvete u gradu Kraljevu, budući da je Slovenija deo tog projekta.\n„Naročito sam ponosan jer su i politička i privredna saradnja na izuzetno visokom nivou i sve su bolje s godinama. Projekti slični ovom u Kraljevu podstiču dobru privrednu saradnju naše dve zemlje. Ponosan sam na to što sam kao ministar imao priliku da učestvujem u tri zajedničke sednice naših vlada – imamo dobre temelje za razvoj privredne saradnje. Mi ćemo kao država i dalje činiti sve da podržavamo takve projekte. U budućnosti moramo da radimo još više na razvoju saradnje. Želim svim učesnicima u projektu da budu uspešni i da nađemo mogućnosti za dalju saradnju“, poručio je slovenački ministar privrede.\nDirektor Regionalne privredne komore Moravičkog i Raškog upravnog okruga Zvonko Tufegdžić je zahvalio državi Sloveniji koja je pomogla da se realizuje ovaj projekat koji, ne samo kroz donaciju, donosi dobit ovom regionu, a posebno gradu Kraljevu, već i dugoročno kroz smanjenje troškova i očuvanje ekološke sredine.\n„Pokušaćemo da proširimo saradnju i na druge firme iz ovog regiona, ne samo kroz razmenu, koja raste svake godine, već i kroz zajedničko angažovanje i na projektima i na trećim tržištima i napravimo obostrani benefit. Napravićemo anketu firmi sa ovog područja koje žele da otvore, prodube saradnju sa firmama iz Slovenije, i takav upit proslediti i Ambasadi i bratskom gradu Mariboru, da zajednički osvojimo zajednička tržišta“, poručio je Tufegdžić.\nKompanija „Lumenia“, koja je dobavila opremu za zamenu rasvete u Kraljevu, bavi se proizvodnjom i prodajom LED rasvete i prisutna je u 23 zemlje i u ovom regionu Srbije. Otvorila je predstavništvo u Beogradu, koje će se baviti projketima poput ovog u našem gradu, a sledeći korak je, prema rečima direktora prodaje Boštjana Judeža, proizvodni pogon kako bi još bolje i lakše radili u regionu.\nDirektor „Elektromontaže“ Zoran Stanković je istakao značaj toga što lokalna firma učestvuje u ovom projektu.\n„Posebno je važno što smo promovisali benefite u smislu energetske efikasnosti i posebno u komercijalnom smislu. Projekat će se konačno pokazati isplativim kroz uštedu električne energije jer će se živine sijalice zameniti modernom rasvetom, a kroz grant slovenačke Vlade čitav projekat dobija novu dimenziju isplativosti“, istakao je Stanković.\nSastanku u Kraljevu su prisustvovali i predstvanici lokalnih samouprva zainteresovanih za projekat koji se realizuje u našem gradu i širenje saradnje sa Republikom Slovenijom i njenim kompanijama. Među gostima su, između ostalih, bili i predsednik opštine Plužine i predstavnici Čačka, Novog Pazara, Trstenika, Blaca, Svrljiga, Merošine.\nNakon sastanka, gosti i domaćini su obišli i jednu od lokacija na kojima je postavljena nova moderna LED rasveta – Boračko naselje.